ΑΝΑΒΑΛΛΕΤΑΙ - "JURASSIC ADVENTURES"
2022-06-30 20:30 (Europe/Moscow) | Φθιώτιδας
Η ανακοίνωση της παραγωγής:
Λόγω κρουσμάτων κορονοϊού, ΑΝΑΒΑΛΛΕΤΑΙ η παράσταση της Πέμπτης 30 Ιουνίου στον Τόπο Τεχνών “Χώρα” στα Λελέικα Υπάτης.
Η νέα ημερομηνία θα ανακοινωθεί σύντομα.
Επιστροφή χρημάτων, σε όσους/ες το επιθυμούν, γίνεται με την επίδειξη του εισιτηρίου από σήμερα στα Γραφεία του Φεστιβάλ Οίτης (Αντιγόνης 7, πλησίον Δημοτικού Θεάτρου, Λαμία. Ανοικτά καθημερινά 10.00 – 17.00, τηλ. 22310 43333)

Δείτε για πρώτη φορά σε θεατρική παράσταση “αληθινούς” δεινόσαυρους σε φυσικό μέγεθος, να περπατούν, να πρωταγωνιστούν επί σκηνής και να απολαμβάνουν τα χάδια σας!

ΜΙΑ ΦΑΝΤΑΣΤΙΚΗ ΔΙΑΔΡΑΣΤΙΚΗ ΕΜΠΕΙΡΙΑ

ΥΠΟΘΕΣΗ
Σ’ ένα απομακρυσμένο νησί ο Δρ. Γκράντ με τον πιστό του βοηθό, την κόρη του, τους φίλους της, κι ένα ρομπότ κλωνοποιούν τους πρώτους Δεινόσαυρους. Κι ενώ ετοιμάζονται να τους παρουσιάσουν για πρώτη φορά στους ανθρώπους, ένας τυφώνας ανατρέπει ολοκληρωτικά τα σχέδια τους! Τότε τα παιδιά αναλαμβάνουν ενεργό δράση, όμως όλοι οι δεινόσαυροι έχουν «δραπετεύσει» από τον προστατευμένο χώρο, τα αυγά τους χάνονται και η μεγάλη περιπέτεια στην ζούγκλα έχει ήδη αρχίσει!
Η παράσταση είναι ένα φανταστικό ταξίδι στην προϊστορική εποχή με πρωταγωνιστές «αληθινούς» δεινόσαυρους, που κινούνται και ανταποκρίνονται, χαρίζοντας μας μια υπέροχη επαφή με την προϊστορία.
Μια διαδραστική εμπειρία γεμάτη χιούμορ, συγκινήσεις και απρόοπτα, αλλά και την γέννηση επί σκηνής, ενός μωρού δεινόσαυρου που θα σας ξετρελάνει!
Σε αυτό το μαγικό νησί, κανένας δεινόσαυρος δεν έχει την διάθεση να τρομάξει τα παιδιά, αντίθετα θα θελήσει να τα «εξοντώσει»… στο παιχνίδι και να κερδίσει επάξια τα χάδια τους!
Η παράσταση προτείνεται για παιδιά ηλικίας από 2,5 ετών και άνω.
For privacy reasons YouTube needs your permission to be loaded.I Accept
Η ΘΕΑΤΡΙΚΗ ΠΑΡΑΣΤΑΣΗ JURASSIC ADVENTURES ΠΕΡΙΕΧΕΙ ΤΕΛΕΥΤΑΙΑΣ ΤΕΧΝΟΛΟΓΙΑΣ ΤΕΡΑΣΤΙΟΥΣ ΜΗΧΑΝΟΚΙΝΗΤΟΥΣ ΔΕΙΝΟΣΑΥΡΟΥΣ 5,5 ΜΕΤΡΩΝ (ΣΑΝ ΖΩΝΤΑΝOYΣ), ΜΕ ΡΟΜΠΟΤΙΚΟΥΣ LASER ΦΩΤΙΣΜΟΥΣ ΚΑΙ DOLBY SURROUND ΣΥΣΤΗΜΑ ΗΧΟΥ.

ΤΑΥΤΟΤΗΤΑ ΠΑΡΑΣΤΑΣΗΣ:
Κείμενο: Ρωξάνα Εστέβ
Διασκευή – Σκηνοθεσία: Φώτης Σπύρος
Σκηνικά κοστούμια: Παναγιώτα Κοκκορού
Μουσική: Νάσσος Σωπύλης
Βοηθός σκηνογράφου – ενδυματολόγου: Στράτος Κέπετζης
Ειδικές κατασκευές: Νάγια Ζαχαράτου
Γραφιστικά: Ντίνα Ζαφειρίου
Τεχνικός Υπεύθυνος: Στέλιος Μπουζιώτης
Επικοινωνία: Ειρήνη Λαγουρού
Παίζουν:
Νίκος Χρηστίδης, Χρήστος Κορδελάς, Αναστασία Φλεμοτόμου, Μαρία Πολυμεροπούλου, Τζώρτζης Παπαδόπουλος, Κριστιάννα Καρρίκι, Βίκυ Χουδαλάκη και ο Φώτης Σπύρος.
Παραγωγή: Long Vehicle Productions – Φ. Σπύρος – Ν. Χρηστίδης Ο.Ε

Χορηγός: FREZYDERM

ΤΙΜΕΣ ΕΙΣΙΤΗΡΙΩΝ: 13 ευρώ Γενική Είσοδος
Προπώληση σε φυσικά σημεία: 10 ευρώ
Προπώληση viva.gr: 11 ευρώ

Προπώληση εισιτηρίων:
https://www.viva.gr/tickets/theater/tour/jurassic-adventure-theatriki-parastasi/
Ώρα έναρξης: 20:45 (θα τηρηθεί αυστηρά για εικαστικούς λόγους της παράστασης)

Έκθεση ζωγραφικής Αλίκης Καγκαρά και Παντελή Σαββόπουλου
2022-07-04 19:00 - 2022-07-10 23:30 (Europe/Moscow)
Από τις 4 έως τις 10 Ιουλίου, ο Τόπος Τεχνών “Χώρα”, φιλοξενεί την έκθεση ζωγραφικής των Αλίκης Καγκαρά και Παντελή Σαββόπουλου. Είσοδος ελεύθερη

Η ζωγράφος Αλίκη Καγκαρά κατοικεί στον αχινό Φθιώτιδας.
Σπούδασε σε νυκτερινή σχολή καλών τεχνών στο Σίντνεϊ της Αυστραλίας όπου και μεγάλωσε. Το καλλιτεχνικό επάγγελμα το εξασκεί για πάνω από 30 χρόνια λόγω της μεγάλης αγάπης της για την τέχνη και τη δημιουργία γενικότερα.
Έχει κάνει εκθέσεις ζωγραφικής σε Αθήνα, Καρπενήσι, Μουζίλο – Μεγάλο χωριό Ευρυτανίας, Λαμία, Αχινό, Στυλίδα.
Επι 4 χρόνια δίδασκε ζωγραφική για όλες τις ηλικίες στο πολιτιστικό κέντρο Στυλίδας, Δημαρχείο Στυλίδας και Αχινό, ενώ είχε και τη δική της σχολή.

Ο Παντελής Σαββόπουλος γεννήθηκε στην Αθήνα το 1979, σπούδασε γραφιστική και παράλληλα ασχολήθηκε με την μουσική τεχνολογία.
Η ενασχόληση με την ζωγραφική τον ευχαριστούσε ανέκαθεν και τον τελευταίο χρόνο ξεκίνησε να φτιάχνει τους πρώτους του πίνακες, με κίνητρο πάντοτε την ψυχική γαλήνη και ανάταση που αποκομίζει κάθε φορά από όλο αυτό.
Προσωπογραφίες και απεικονίσεις ζώων του κινούν το ενδιαφέρων όπως επίσης ακαθόριστες μορφές με μοτίβα. Αγαπά τις έντονες αποχρώσεις.

"Ειρήνη" του Αριστοφάνη - Θεατρική παράσταση για όλη την οικογένεια από την ομάδα The Young Quill
2022-07-04 21:00 (Europe/Moscow)
«ΕΙΡΗΝΗ»
του Αριστοφάνη
Καλοκαιρινή περιοδεία στην Ελλάδα

Μία παράσταση για παιδιά και εφήβους

Η «Ειρήνη» του Αριστοφάνη, ένα από τα πιο αντιπολεμικά έργα όλων των εποχών που το καθιστά σήμερα πιο επίκαιρο από ποτέ, ξεκινάει περιοδεία από τις 4 Ιουλίου, στην Ελλάδα σε διασκευή για παιδιά και εφήβους από την ομάδα The Young Quill.

Η «Ειρήνη» είναι ένα έργο που αποτελεί ύμνο στην ομόνοια, την αγάπη και τον αλτρουισμό. Παρουσιάζεται σαν ένα σύγχρονο παραμύθι, απόλυτα συνδεδεμένο με το σήμερα των παιδιών και των εφήβων, τα social media, τα videogames, την kpop κ.α. που περιθωριοποιεί τη βία, την επιθετικότητα και το μίσος.

Βρισκόμαστε στην εποχή του κορονοϊού, των δεκάδων εμπόλεμων ζωνών, της οικονομικής εξαθλίωσης και του ημι-διαλυμένου εκπαιδευτικού συστήματος μετά από δύο χρόνια πανδημίας. Ο Τρυγαίος αποφασίζει να καβαλήσει ένα σκαθάρι και να ταξιδέψει ως τον Όλυμπο για να συναντήσει του θεούς και να ζητήσει τη βοήθεια τους για τα οικονομικά του προβλήματα. Φτάνοντας εκεί, με θλίψη διαπιστώνει ότι ο μοναδικός που έχει απομείνει από τους θεούς είναι ο Ερμής. Οι υπόλοιποι θεοί έχουν εγκαταλείψει τον Όλυμπο επειδή έχουν θυμώσει με τους ανθρώπους. Η θέση του Δία έχει πλέον παραχωρηθεί στον κύριο Πόλεμο, ο οποίος έχει ήδη καταφέρει να φυλακίσει την Ειρήνη. Μοναδικό μέλημα του κυρίου Πολέμου είναι να κάνει τους ανθρώπους να δυστυχούν.

Ο Τρυγαίος επιστρέφει στη γη και αναζητά συμμάχους, προκειμένου να συμπράξουν μαζί του για να απελευθερώσουν την Ειρήνη αφού πρώτα ζητήσουνε τη βοήθεια της Δικαιοσύνης. Παρά τις πολλές και αλλεπάλληλες δυσκολίες που συναντούν, η απελευθέρωση της Ειρήνης στέφεται με επιτυχία. Όμως, οι περιπέτειες των ηρώων συνεχίζονται, καθώς καλούνται να διαχειριστούν τη νέα τάξη πραγμάτων από την οποία, αν και οι περισσότεροι επωφελούνται, υπάρχουν κάποιοι που διαφωνούν και ζημιώνονται.

Ο Αριστοφάνης, μέσα από τα έργα του καυτηριάζει, σατιρίζει και σχολιάζει την επικαιρότητα της εποχής του, πάντα με στόχο την εξυγίανση του πολιτικού συστήματος και τη βελτίωση του κοινωνικού συνόλου. Η διασκευή και η μεταφορά της «Ειρήνης» έχει γίνει με γνώμονα τα πεδία ενδιαφερόντων των παιδιών και των εφήβων. Το έργο πλαισιώνεται από σύγχρονες αναφορές που προβληματίζουν τα παιδιά του σήμερα, όπως τα μέσα κοινωνικής δικτύωσης, η υγεία, η τεχνολογία, η εκπαίδευση, ο κοινωνικός αποκλεισμός και άλλα. Το φιλειρηνικό μήνυμα αγάπης και ομόνοιας που εκπέμπει το έργο μεταδίδεται μέσα από σύγχρονα στοιχεία και παραδείγματα με τα οποία τα παιδιά μπορούν να ταυτιστούν.

Συγγραφέας: Αριστοφάνης
Μεταφορά και Διασκευή: Oμάδα The Young Quill

Σκηνοθεσία: Αικατερίνη Παπαγεωργίου
Σκηνικά και Κουστούμια: Έλλη Εμπεδοκλή
Σύνθεση Μουσικής: Γιάννης Χριστοδουλόπουλος
Χορογραφίες: Χρυσηίς Λιατζιβίρη
Μουσική Διδασκαλία: Χριστίνα Κωστέα
Φωτισμοί: Κωστής Μουσικός
Βοηθός Σκηνοθέτη: Έφη Λεωνίδα

Παίζουν (αλφαβητικά): Νίκος Γιαλελής, Κώστας Κουτρούλης, Χριστίνα Κωστέα, Τάσος Λέκκας, Φάνης Μιλλεούνης, Γιώργος Πατεράκης

Φωτογραφίες: Ελίνα Γιουνανλή
Γραφιστική επεξεργασία: INDIGO CREATIVE
Επικοινωνία: Ελίνα Λαζαρίδου

Τιμές εισιτηρίων:
Προπώληση: 10 €
Ταμείο: 14 €
Προπώληση εισιτηρίων: www.viva.gr
Πληροφορίες: 22310 51075, 22310 43333

«Γρανίτα από Ντισκοτέκ» - The 80s & 90s PARTY!
2022-07-06 21:30 (Europe/Moscow)
Το μεγαλύτερο 80s και 90s party επιστρέφει με τους μεγαλύτερους stars!

«Γρανίτα από Ντισκοτέκ» – The 80s & 90s PARTY!
Η Μαντώ, ο Κώστας Μπίγαλης, η Σοφία Αρβανιτη και η Πωλίνα θα μας κεράσουν πολλές μουσικές «γρανίτες» με γεύσεις από την εποχή των ντισκοτέκ, στο πιο ξέφρενο 80s και 90ς πάρτυ!

Ετοιμαστείτε για «Πάμε για τρέλες στις Σεϊχέλες», «Μελισσούλα», «Μη μου μιλάς για καλοκαίρια», «Στοιχηματίζω», «Του Αιγαίου τα Μπλουζ», «Αυτό το καλοκαίρι», «Ροζ Μπικίνι», «Σοκολατί », «Κατερίνα», «Αγκαλίτσες και φιλάκια», «Πους Απς», «Δικός σου για πάντα», «Με την πρώτη ματιά», «Μπλέχτηκα», «Εμείς», «Μπιρίμπα», «Κάνε και εσύ μια τρέλα», «Η κόρη του περιπτερά» και πολλά, πολλά ακόμα λατρεμένα και ανεπανάληπτα τραγούδια!
Ετοιμαστείτε για την πιο «αχτύπητη» τετράδα του ελληνικού πενταγράμμου στην πιο feelgood βραδιά του 2022

Τιμές εισιτηρίων:
Προπώληση: 13 €
Ταμείο: 15 €
Πληροφορίες / Κρατήσεις θέσεων στα 22310 51075 & 22310 43333

ΑΝΑΒΑΛΛΕΤΑΙ - Συναυλία: Δημήτρης Ζερβουδάκης – Γεωργία Νταγάκη
2022-07-08 21:30 (Europe/Moscow)
Μετά το Έκτακτο Δελτίο Επιδείνωσης Καιρού που εκδόθηκε από την Εθνική Μετεωρολογική Υπηρεσία, ΑΝΑΒΑΛΛΕΤΑΙ η συναυλία των Δημήτρη Ζερβουδάκη – Γεωργίας Νταγάκη που ήταν προγραμματισμένη για την Παρασκευή 8 Ιουλίου 2022.

Σύντομα θα ανακοινωθεί νέα ημερομηνία

Ο Δημήτρης Ζερβουδάκης και η Γεωργία Νταγάκη για μια παράσταση στην Υπάτη, στον Τόπο Τεχνών ‘’Χώρα’’, την Παρασκευή 8 Ιουλίου 2022.

Οι δύο καλλιτέχνες επισκέπτονται την ‘’Χώρα’’ στην Υπάτη στο πλαίσιο της καλοκαιρινής τους περιοδείας, παρουσιάζοντας μια συναυλία γεμάτη πάθος και αλήθεια.
Κλείνοντας πάνω από δύο χρόνια συνεργασίας συνεχίζουν να σμίγουν τις φωνές και τα τραγούδια τους, έχοντας βασικό μέλημα την αλληλεπίδραση με το κοινό. Έχοντας μοιραστεί σκέψεις και στιγμές κατά τη διάρκεια της καλλιτεχνικής τους σύμπραξης, ο Δημήτρης Ζερβουδάκης και η Γεωργία Νταγάκη, συνοδεία πέντε εξαιρετικών μουσικών, ταξιδεύουν από πόλη σε πόλη, έχοντας στις αποσκευές τους αγαπημένα τραγούδια από το σύνολο της καλλιτεχνικής τους πορείας.
Ο Δημήτρης Ζερβουδάκης είναι ένας ερμηνευτής και τραγουδοποιός μοναδικής κοπής, με επιβλητική σκηνική παρουσία, που έχει αφήσει έντονο στίγμα από το ξεκίνημα του με τους ιστορικούς “Νέους Επιβάτες” και κατόπιν με τις προσωπικές δουλειές του και συνεργασίες με σπουδαίους συνθέτες και ερμηνευτές. Φωνή αισθαντική που έχει αφομοιώσει τόσο τις ροκ επιρροές του όσο και τις ισχυρές καταβολές της παραδοσιακής, ρεμπέτικης και λαϊκής μας μουσικής. Η διάδραση με το κοινό αποτελεί αναπόσπαστο στοιχείο των παραστάσεων του. Το διάστημα που μας πέρασε παρουσίασε την τελευταία του δισκογραφική πρόταση με τίτλο «Του Τρελού η Ανάσα» λαμβάνοντας μεγάλη αποδοχή από το κοινό.

Η Γεωργία Νταγάκη είναι η πρώτη Ελληνίδα καλλιτέχνις που κατόρθωσε με ένα παραδοσιακό όργανο, όπως είναι η κρητική λύρα, να καταξιωθεί καλλιτεχνικά σε διεθνές επίπεδο. Με τη δεξιοτεχνία της και την δυναμική παρουσία συμμετείχε σε διεθνείς παραγωγές συνεργαζόμενη με τον EricBurdon, τους Gordon Gano & Violent Femmes και τον Goran Bregovic, ντύνοντας με ελληνικό χρώμα μεγάλα τραγούδια της rock, τόσο σε live εμφανίσεις όσο και στη δισκογραφία τους. Τον Μάρτιο του 2021 παρουσίασε τον τρίτο προσωπικό δίσκο με τίτλο «Pathos» στο οποίο προλαμβάνονται τραγούδια από προσωπικές νέες συνθέσεις αλλά και παλαιότερες διασκευασμένες επανεκτελέσεις.

Συμμετέχουν:
Θανάσης Αρχανιώτης (τύμπανα)
Διαμαντής Καραγιαννακίδης (πλήκτρα)
Θάνος Κολοκυθάς (μπάσο)
Γιώργος Μακρής (πνευστά)
Νίκος Παπαδόπουλος (κιθάρες)
Μάκης Δρακόπουλος (ηχοληψία)

Τιμές εισιτηρίων:

Προπώληση: 12 €
Ταμείο: 15 €

Πληροφορίες / Κρατήσεις θέσεων στα 22310 51075 & 22310 43333

Οργάνωση Παραγωγής: Artonica Productions

Οργάνωση Παραγωγής: Artonica Productions

Δημήτρης Ζερβουδάκης: You Tube | Facebook
Γεωργία Νταγάκη: You Tube | Facebook | Website

Συναυλία - ΦΩΤΕΙΝΗ ΒΕΛΕΣΙΩΤΟΥ - Μαζί της η Μαρία Φασουλάκη
2022-07-11 21:30 (Europe/Moscow)
Η ξεχωριστή φωνή της Φωτεινής Βελεσιώτου δύσκολα περιγράφεται.

Μια γέφυρα που μας ενώνει με το πιο αρχέγονο, πιο αληθινό κομμάτι του τραγουδιού και της έκφρασης. Συγκινεί με τον πιο άμεσο τρόπο, είτε τραγουδά παλιά αγαπημένα λαϊκά είτε τραγούδια όπως οι “Μέλισσες” και τα “Διόδια” που την καθιέρωσαν στις καρδιές του κοινού.
Εκτός από τα νέα της τραγούδια, παρόντα στο πρόγραμμα, είναι και κλασικά τραγούδια αγαπημένων συνθετών .
Παίζουν:
Μαρία Φασουλάκη: φωνη, κρουστά
Βασίλης Κετεντζόγλου: Κιθάρες
Ευγένιος Χαλίλ: Μπουζούκι
Γιώργος Κονής: πιάνο
Κατερίνα Ταμβάκη: Κλαρίνο, Κρουστά
Ηχοληψία: Γιώργος Κολεβέντης

Τιμές εισιτηρίων:
Προπώληση: 12 €
Ταμείο: 15 €

Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333)

Οργάνωση παραγωγής – Επικοινωνία:
Γιώργος Γκώνιας
IMAGINART GG EVENTS ΜΟΝΟΠΡΟΣΩΠΗ ΙΚΕ
ΤΗΛ.: 6937253185

Μουσικά σεμινάρια με τα Ματζούνια - Ρυθμοί της παράδοσης
2022-07-13 09:00 - 17:00 (Europe/Moscow)
Ένα μουσικό τριήμερο στους πρόποδες της Οίτης παρέα με τα Ματζούνια. Στον φιλόξενο χώρο του Φεστιβάλ Οίτης, δίπλα στις όχθες του Σπερχειού, θα ενώσουμε ρυθμούς, στίχους και μελωδίες με δημιουργική και παρεΐστικη διάθεση. Στο τέλος του τριημέρου θα γίνει σύμπραξη των τριών σεμιναρίων για μια παρουσίαση κατά την διάρκεια συναυλίας με τα Ματζούνια

Ρυθμοί της παράδοσης
Εισηγήτρια: Κατερίνα Ελευθερίου
Μια εισαγωγή στην παραδοσιακή ρυθμολογία και τους ελληνικούς ρυθμούς. Στο σεμινάριο θα βιώσουμε, θα χτυπήσουμε και θα τραγουδήσουμε απλούς μέχρι και πιο περίπλοκους ρυθμούς της ελληνικής παραδοσιακής μουσικής. Θα διδαχτούν ρυθμοί από διαφορετικά μέρη της Ελλάδας και οι συμμετέχοντες θα έρθουν σε επαφή με λαϊκά κρουστά όπως νταούλι, ντέφι και τουμπάκι. Στο βασικό μέρος του σεμιναρίου θα κάνουμε ρυθμική ανάλυση και απόδοση πάνω σε κρουστά όργανα ή άλλα αντικείμενα που βγάζουν ήχο.
Το σεμινάριο απευθύνεται σε αρχάριους ή ανθρώπους που θέλουν να εκτονωθούν μέσω του ρυθμού. Δεν είναι απαραίτητη η χρήση οργάνου. Παρ’ όλ’ αυτά, όλα τα κρουστά και ρυθμικά όργανα είναι ευπρόσδεκτα. Στον χώρο θα διατίθενται ορισμένα για κάποιον που δεν έχει και θα ήθελε να συμμετέχει με αυτόν τον τρόπο.
Συνολική διάρκεια σεμιναρίου: 8 ώρες
Κόστος σεμιναρίου: 40 ευρώ
Πληροφορίες στο email: katlindele@outlook.com
Οι ώρες του σεμιναρίου μπορούν να διαμορφωθούν κατόπιν συνεννόησης
Σε περίπτωση πραγματοποίησης δύο σεμιναρίων μαζί υπάρχει έκπτωση 10%. Ειδική τιμή και για τα τρία σεμινάρια μαζί: 100 ευρώ. Εγγραφή και πληρωμή μέχρι 30/06/2022 μέσω τραπεζικής κατάθεσης στον παρακάτω λογαριασμό:
ΙΒΑΝ: [REDACTED]
IC: VPAYGRAA
Όνομα τραπέζης: VIVA PAYMENT SERVICES S.A.
Όνομα δικαιούχου: Γεωργίου Σεραφείμ
Σχετικά με την πρόσβαση με λεωφορείο καλέστε στα ΚΤΕΛ Λαμίας: 2231051345. Υπάρχει διαδρομή για Λουτρά Υπάτης με στάση στον χώρο των σεμιναρίων. Επίσης για όποιον προτιμήσει το τρένο θα υπάρχει δυνατότητα για δωρεάν μεταφορά από/προς το Σιδηροδρομικό σταθμό Λιανοκλαδίου κατόπιν συνεννόησης.
Δυνατότητα για ελεύθερη κατασκήνωση στον χώρο του φεστιβάλ κατόπιν συνεννόησης.
Για διαμονή σε ξενοδοχεία στα Λουτρά Υπάτης που βρίσκονται πολύ κοντά στον χώρο των σεμιναρίων, παρακαλούμε επικοινωνήστε με την Ένωση Ξενοδόχων Υπάτης στο 22310 59380

Μουσικά σεμινάρια με τα Ματζούνια - Μουσικό φωνητικό εργαστήρι “Σκοποί και στιχάκια”
2022-07-14 09:00 - 17:00 (Europe/Moscow)
Ένα μουσικό τριήμερο στους πρόποδες της Οίτης παρέα με τα Ματζούνια. Στον φιλόξενο χώρο του Φεστιβάλ Οίτης, δίπλα στις όχθες του Σπερχειού, θα ενώσουμε ρυθμούς, στίχους και μελωδίες με δημιουργική και παρεΐστικη διάθεση. Στο τέλος του τριημέρου θα γίνει σύμπραξη των τριών σεμιναρίων για μια παρουσίαση κατά την διάρκεια συναυλίας με τα Ματζούνια

Μουσικό φωνητικό εργαστήρι “Σκοποί και στιχάκια”
Εισηγητής: Δημήτρης Αθανασόπουλος
Μία προσέγγιση στον κόσμο της παράδοσης, μέσω της φωνής, της δημιουργίας, του αυτοσχεδιασμού και της αλληλεπίδρασης. Θα χρησιμοποιήσουμε φόρμες και δομές που μας έχουν δώσει οι παλιοί για να κάνουμε μουσική στο τώρα.
Θα μάθουμε κάποιους σκοπούς. Ο σκοπός είναι μια πιο ανοιχτή έννοια από αυτό που λέμε τραγούδι. Είναι η βάση μιας μελωδίας, η οποία μπορεί να τραγουδηθεί με διαφορετικούς τρόπους και παραλλαγές. Πάνω σε αυτούς τους σκοπούς θα μάθουμε να τραγουδάμε και να γράφουμε στιχάκια. Πολλά από τα “παραδοσιακά τραγούδια” που είναι γνωστά και τραγουδιούνται σήμερα δεν είναι κάτι άλλο παρά σκοποί που κάποια στιγμή ηχογραφήθηκαν με συγκεκριμένους στίχους και έγιναν γνωστά έτσι.
Όμως εμείς θα προσπαθήσουμε να τα πιάσουμε από πιο πίσω, εκεί που τα δίστιχα αυτοσχεδιάζονται πάνω σε ένα θέμα, όπως η αγάπη, η παρέα, η ζωή και ο θάνατος.
Σχεδόν σε όλο τον ελλαδικό χώρο κύριες μετρικές μορφές είναι το ιαμβικό 15σύλλαβο με ρίμα (η γνωστή ως μαντινάδα στην Κρήτη) αλλά και το τροχαϊκό 8σύλλαβο («Έλα έλα με τα μένα, να περνάς χαριτωμένα»). Με αυτά θα δουλέψουμε και εμείς.
Θα μας βοηθήσει η δομή της αντιφωνίας, δηλαδή κάθε σκοπός η τραγούδι μπορεί να λέγεται μία φορά από κάποια/κάποιον και να επαναλαμβάνεται από τους υπόλοιπους.
Καθόμαστε κύκλο και η συμμετοχή και η διδασκαλία γίνεται με τη φωνή. Οργανοπαίχτες που πιάνουν εύκολα μελωδίες και ρυθμούς στο χώρο των παραδοσιακών μπορούν να φέρουν τα όργανα τους και να συμμετέχουν και με αυτά. Η καθεμία/καθένας να κρατά και ένα στυλό/μολύβι και ένα χαρτί ή τετράδιο για το κομμάτι της συγγραφής των καινούριων στίχων!
Το σεμινάριο απευθύνεται σε όλες και όλους και δεν είναι απαραίτητες μουσικές γνώσεις.
Συνολική διάρκεια σεμιναρίου: 8 ώρες
Κόστος σεμιναρίου: 40 ευρώ
Πληροφορίες στο email: dimitrisathanas@hotmail.com
Οι ώρες του σεμιναρίου μπορούν να διαμορφωθούν κατόπιν συνεννόησης
Σε περίπτωση πραγματοποίησης δύο σεμιναρίων μαζί υπάρχει έκπτωση 10%. Ειδική τιμή και για τα τρία σεμινάρια μαζί: 100 ευρώ. Εγγραφή και πληρωμή μέχρι 30/06/2022 μέσω τραπεζικής κατάθεσης στον παρακάτω λογαριασμό:
ΙΒΑΝ: [REDACTED]
IC: VPAYGRAA
Όνομα τραπέζης: VIVA PAYMENT SERVICES S.A.
Όνομα δικαιούχου: Γεωργίου Σεραφείμ
Σχετικά με την πρόσβαση με λεωφορείο καλέστε στα ΚΤΕΛ Λαμίας: 2231051345. Υπάρχει διαδρομή για Λουτρά Υπάτης με στάση στον χώρο των σεμιναρίων. Επίσης για όποιον προτιμήσει το τρένο θα υπάρχει δυνατότητα για δωρεάν μεταφορά από/προς το Σιδηροδρομικό σταθμό Λιανοκλαδίου κατόπιν συνεννόησης.
Δυνατότητα για ελεύθερη κατασκήνωση στον χώρο του φεστιβάλ κατόπιν συνεννόησης.
Για διαμονή σε ξενοδοχεία στα Λουτρά Υπάτης που βρίσκονται πολύ κοντά στον χώρο των σεμιναρίων, παρακαλούμε επικοινωνήστε με την Ένωση Ξενοδόχων Υπάτης στο 22310 59380

Μουσικά σεμινάρια με τα Ματζούνια - Η πολυφωνία στην παραδοσιακή μουσική
2022-07-15 09:00 - 19:00 (Europe/Moscow)
Ένα μουσικό τριήμερο στους πρόποδες της Οίτης παρέα με τα Ματζούνια. Στον φιλόξενο χώρο του Φεστιβάλ Οίτης, δίπλα στις όχθες του Σπερχειού, θα ενώσουμε ρυθμούς, στίχους και μελωδίες με δημιουργική και παρεΐστικη διάθεση. Στο τέλος του τριημέρου θα γίνει σύμπραξη των τριών σεμιναρίων για μια παρουσίαση κατά την διάρκεια συναυλίας με τα Ματζούνια

Η πολυφωνία στην παραδοσιακή μουσική
Εισηγητές: Δάφνη Παπαστρατή και Θάνος Γεωργόπουλος
– Τι είναι «ο παρτής», «ο γυριστής» και «ο ισοκράτης» στην ηπειρώτικη πολυφωνία;
– Τι σημαίνει «κρατάω το ίσο» σε ένα τραγούδι;
– Πώς τραγουδάω «δεύτερη φωνή»;
– Πώς ακούγονται οι δραμινές διφωνίες;
Κάτω από τα πλατάνια θα τραγουδήσουμε παρέα πολυφωνικά τραγούδια της “τάβλας” και του “χορού” από τις περιοχές της Ηπείρου, της Μακεδονίας και της Θράκης και θα γνωρίσουμε παλαιότερες αλλά και πιο σύγχρονες όψεις της πολυφωνίας.
Για την συμμετοχή στο σεμινάριο είναι απαραίτητη προηγούμενη σχέση με το τραγούδι τουλάχιστον σε ερασιτεχνικό επίπεδο.
Συνολική διάρκεια σεμιναρίου: 10 ώρες
Κόστος σεμιναρίου: 50 ευρώ
Πληροφορίες στο email: dafnie.infad@gmail.com
Οι ώρες του σεμιναρίου μπορούν να διαμορφωθούν κατόπιν συνεννόησης
Σε περίπτωση πραγματοποίησης δύο σεμιναρίων μαζί υπάρχει έκπτωση 10%. Ειδική τιμή και για τα τρία σεμινάρια μαζί: 100 ευρώ. Εγγραφή και πληρωμή μέχρι 30/06/2022 μέσω τραπεζικής κατάθεσης στον παρακάτω λογαριασμό:
ΙΒΑΝ: [REDACTED]
IC: VPAYGRAA
Όνομα τραπέζης: VIVA PAYMENT SERVICES S.A.
Όνομα δικαιούχου: Γεωργίου Σεραφείμ
Σχετικά με την πρόσβαση με λεωφορείο καλέστε στα ΚΤΕΛ Λαμίας: 2231051345. Υπάρχει διαδρομή για Λουτρά Υπάτης με στάση στον χώρο των σεμιναρίων. Επίσης για όποιον προτιμήσει το τρένο θα υπάρχει δυνατότητα για δωρεάν μεταφορά από/προς το Σιδηροδρομικό σταθμό Λιανοκλαδίου κατόπιν συνεννόησης.
Δυνατότητα για ελεύθερη κατασκήνωση στον χώρο του φεστιβάλ κατόπιν συνεννόησης.
Για διαμονή σε ξενοδοχεία στα Λουτρά Υπάτης που βρίσκονται πολύ κοντά στον χώρο των σεμιναρίων, παρακαλούμε επικοινωνήστε με την Ένωση Ξενοδόχων Υπάτης στο 22310 59380

Συναυλία με τα "Ματζούνια" με ελεύθερη είσοδο
2022-07-15 21:30 (Europe/Moscow)
Κλείνοντας το τριήμερο των σεμιναρίων με τα Ματζούνια, θα γίνει σύμπραξη των τριών σεμιναρίων για μια παρουσίαση κατά την διάρκεια μιας μοναδικής συναυλίας!

Ένα καλοκαιρινό γλέντι με τραγούδι και χορό. Είσοδος ελεύθερη.

Η τετραμελής κομπανία σχηματίστηκε το 2017 στην Αθήνα, αν και τα μέλη της κατάγονται από διάφορα μέρη της Ελλάδας (Μακεδονία, Κυκλάδες, Πελοπόννησος).
Η Δάφνη (κλαρίνο), ο Δημήτρης (λαούτο και τσαμπούνα), η Κατερίνα (ντέφι, νταούλι και τουμπάκι) και ο Θάνος (βιολί) έχουν ιδιαίτερη αδυναμία στους ήχους της Ηπείρου αν και το μουσικό τους ρεπερτόριο περιλαμβάνει πάντα και μουσικές της Μακεδονίας, της Θράκης, της Στερεάς Ελλάδας και των Κυκλάδων καθώς και δικές τους δημιουργίες.
Οι τέσσερις φωνές εναλλάσσονται και ανακατεύονται συνεχώς με αντιφωνίες, διφωνίες και πολυφωνίες. Έχουν κυκλοφορήσει δύο δίσκους: «Στο πηγάδι του Αγγλία» (2020) και «Ζωντανά στην Αθήνα» (2022).
For privacy reasons YouTube needs your permission to be loaded.I Accept

Τα Ματζούνια αγαπάνε τον χορό, τους μερακλήδες και την συμμετοχική διάθεση της παρέας που όταν συνδυαστούν γεννιέται το γλέντι.
Πληροφορίες, κρατήσεις: 22310 51075, 22310 43333, 6936994980 & xwra.gr

Σεμινάριο μουσικής του σώματος με τον Simone Mongelli (Bodyterranean)
2022-07-18 18:00 - 2022-07-20 23:30 (Europe/Moscow)
Από τον δημιουργό του Bodyterranean, το πρωτότυπο μουσικοκινητικό έργο που έχει συγκινήσει το κοινό στην Ελλάδα και στο εξωτερικό, ένα βιωματικό εργαστήρι για όλους.

Body Music (μουσική του σώματος) είναι η δημιουργία μουσικής με την αποκλειστική χρήση του ανθρώπινου σώματος: με την φωνή, τα παλαμάκια, τα πόδια που χτυπάνε το έδαφος, τα χέρια που εκμεταλλεύονται διάφορα σημεία του σώματος για να παράγουν ήχο και χωρίς κανένα μουσικό όργανο ή αντικείμενο. Πρόκειται για μία πολύ άμεση και αρχαία μορφή έκφρασης, γνωστή σε μουσικές παραδόσεις σε όλο τον κόσμο, η οποία σήμερα αναζωογονείται ως σύγχρονη παραστατική τέχνη, συνδυάζοντας μουσική και κίνηση.
Η μουσική του σώματος, πέρα από την καλλιτεχνική της εφαρμογή, προσφέρεται ειδικά και ως εκπαιδευτική πρακτική: αναπτύσσει την σωματική συνείδηση, βελτιώνει την σχέση με τον χώρο, τον συντονισμό, την αίσθηση του ρυθμού (όχι μόνο μουσικού), την ευχέρεια στις κινήσεις, καλλιεργεί την ομαδική συνεργασία και την σωστή εκτίμηση της ατομικής συνεισφοράς στην ομάδα, και γενικότερα την μουσικότητα, την ικανότητα ακοής του εαυτού μας και των άλλων, τον αμοιβαίο συγχρονισμό, την αυτοσυγκέντρωση και την σωματική αρμονία, την ισορροπία και την συνεργασία της λογικής με την κινησιολογική αντίληψη.
Για όλους αυτούς τους λόγους, είναι και ιδιαίτερα σημαντική εκπαίδευση για όσους έχουν επαφή με την σκηνή (μουσικούς, χορευτές, ηθοποιούς), αλλά και για επαγγελματίες στον χώρο της εκπαίδευσης ή της σωματικής και ψυχολογικής θεραπείας και αποκατάστασης, οι οποίοι μπορούν να ανακαλύψουν ένα καινούριο, δυνατό εργαλείο που γίνεται ολοένα και πιο δημοφιλές. Παράλληλα, η αμεσότητα της συγκεκριμένης μορφής τέχνης την καθιστά κατάλληλη και για μη επαγγελματίες και αρχάριους.
Το εργαστήριο βασίζεται στην πολυετή και διεθνή πείρα του Simone Mongelli, τόσο ως performer και ως δάσκαλος, όπως και στην μακρόχρονη έρευνά του πάνω στους παραδοσιακούς ρυθμούς και μουσική: θα εξερευνηθούν οι βασικοί ήχοι του ανθρώπινου σώματος, θα δουλευτούν ο συντονισμός του ήχου και της φωνής με την κίνηση, ο προσωπικός και ομαδικός συγχρονισμός, η κίνηση στον χώρο, η χρήση του σώματος για την ρυθμική συνοδεία τραγουδιών, η απόδοση παραδοσιακών ρυθμών και μουσικής.

Bodyterranean – Video playlist:
For privacy reasons YouTube needs your permission to be loaded.I Accept

http://simonemongelli.wixsite.com/bodymusic
http://www.simonemongelli.eu/

Εισηγητές:
Simone Mongelli

Ο Simone Mongelli είναι μουσικός κρουστών και Body Music Performer από την Ιταλία, και ζει στην Αθήνα. Ασχολείται με διάφορα είδη μουσικής, όπως την παραδοσιακή, τον ελεύθερο αυτοσχεδιασμό, την παλαιά μουσική και την Body Music· η πολυετής έρευνά του πάνω στις παραδοσιακές μουσικές και κουλτούρες της Μεσογείου είναι η βάση της έντονα προσωπικής του μουσικής γλώσσας, που εμπλουτίζεται από τις εμπειρίες του σε διάφορα στιλ και μουσικά ιδιώματα, για να δημιουργήσει ένα σύγχρονο και υψηλά εκφραστικό μείγμα.
Είναι άριστος διπλωματούχος εθνομουσικολογίας, με τόνο, από το Πανεπιστήμιο της Bologna, και άριστος πτυχιούχος παραδοσιακών κρουστών από το Ωδείο Φ. Νάκας της Αθήνας, με τον Π. Κούρτη. Στην Ιταλία σπούδασε επίσης κλασσικά κρουστά με τον M° P. Tini, jazz drums με τον F. D’Auria, σύνθεση με τους M. Aliffi και D. Ambrosioni, και ασχολήθηκε με τα παραδοσιακά κρουστά της Ιταλίας και της Μεσογείου. Συμμετείχε σε σεμινάρια με τον Giulio Capiozzo (AREA), τον Misirli Ahmet και τον Raffaele Inserra.
Ασχολείται με την Body Music από το 2007, και έχει παρακολουθήσει σεμινάρια και ύστερα συνεργαστεί με πολύ σημαντικές προσωπικότητες του είδους, όπως τον Max Pollak (Nέα Υόρκη), τον Keith Terry (Oakland, CA), τους Barbatuques (Sao Paulo, Βραζιλία), τον Danny “Slapjazz” Barber (San Diego, CA), τον Jep Melendez (Ισπανία), και τα μέλη των Stomp Leela Petronio (Παρίσι) και Simone Clarke (Λονδίνο)…
Στην Ιταλία ίδρυσε διάφορα μουσικά projects, όπου ήταν δραστήριος και ως συνθέτης και ενορχηστρωτής, και με το συγκρότημά του Juba Lane, κέρδισε το 1999 το πανιταλικό jazz διαγωνισμό “Fiesole Jazz”, με τον Stefano Bollani στην επιτροπή.
Έχει συνεργαστεί με σχήματα και καλλιτέχνες από την Ιταλία (Radiodervish, Canto Antico, Calicanto, Viva Biancaluna Biffi, BAMP, Echo Art, Il Paese delle Mille Danze, Shlomot…), και ξένα (Gnawa της Casablanca – Μαρόκο, Touareg de l’Ahaggar – Αλγερία, Sarajevo, Europe – international project, και διάφορα άλλα) και έχει εμφανιστεί σε συναυλίες και φεστιβάλ σε 20 χώρες. Συνεργάζεται σταθερά με τα συγκροτήματα Kafeneion και Chef de Kef στην Ελβετία.
Διηύθυνε για τέσσερα χρόνια ένα σημαντικό φεστιβάλ Ιταλικής Παραδοσιακής Μουσικής, “Le vie della Musica”, στην Monza.
Στο χώρο του θεάτρου, έγραψε και σκηνοθέτησε τρεις παραστάσεις, βασισμένες στον αυτοσχεδιασμό, την σχέση με το χώρο και την συνάντηση διαφόρων καλλιτεχνικών γλωσσών, με μουσικούς, χορευτές, ηθοποιούς, εικαστικούς και καλλιτέχνες του δρόμου, οι οποίες παρουσιάστηκαν στην Ιταλία και στο εξωτερικό.
Έπαιξε στην περιοδεία του ιταλικού musical “Gianburrasca”, με τον Marco Morandi, με μουσική του Nino Rota, και στην Ελλάδα στο θεατρικό έργο του Σωτήρη Χατζάκη “Του νεκρού αδερφού”, με παραστάσεις στην Ελλάδα και στο εξωτερικό. Συνεργάστηκε επίσης με τον σκηνοθέτη Γιάγκο Ανδρεάδη και με άλλους θιάσους, και έχει γράψει μουσική για την χοροθεατρική παράσταση “Dall’altra parte del mondo” της ιταλικής ομάδας ArtNiveau, με
την οποία συνεργάζεται τακτικά.
Στην Ελλάδα συνεργάστηκε με διάφορα συγκροτήματα και καλλιτέχνες, παίζοντας jazz, rock, reggae, έντεχνη και παραδοσιακή ελληνική μουσική, afro, world, fusion και παραδοσιακή μουσική της Κάτω Ιταλίας. Έχει συνεργαστεί σταθερά με τον Πέτρο Κούρτη και τον συνθέτη Νίκο Μαμαγκάκη, και περιστασιακά με το Λύκειο Ελληνίδων και με
γνωστούς μουσικούς και τραγουδιστές της παραδοσιακής, έντεχνης και τζαζ μουσικής, όπως τους D. Lynch, Γ. Κωτσίνη, Γ. Καψάλη, Κίτρινα Ποδήλατα, Μ. Φαραντούρη, Θ. Μικρούτσικο, Ζ. Καρούνη, Γ. Νέγκα, Γ. Κοντογιάννη, Β. Λέκκα, Ε. και Σ. Βουγιουκλή, Ζ. Τηγανούρια, Μ. Αχαλινωτόπουλο, Μ. Παπαδέα, J. Marugg, Γ. Φακανά, Θ. Κοτονιά, Encardia κ. α., και έχει λάβει μέρος σε πολλές δισκογραφικές δουλειές…
Συνεργάζεται επίσης συστηματικά με τον Νίκο Τουλιάτο, είναι μέλος της ομάδας κρουστών Ηχόδραση, και το 2008 ίδρυσε με τον Θ. Δασκαλόπουλο το πρώτο ελληνικό συγκρότημα Body Music, “Kantu Korpu”, με σημαντικές εμφανίσεις και συνεργασίες στην Ελλάδα και στο εξωτερικό, μέχρι το 2013. Το Νοέμβριο του 2016 κυκλοφόρησε το πρώτο του άλμπουμ με μουσική αποκλειστικά από το ανθρώπινο σώμα και την φωνή, το Bodyterranean: ένα Body
Music έργο, πρωτοποριακό για την Ελλάδα και όχι μόνο, με δικές του δημιουργίες βασισμένες στην παραδοσιακή μουσική της Ελλάδας και της Νοτίου Ιταλίας, που συμπεριλαμβάνει πολύ σημαντικές συμμετοχές από body music performers και vocalists από την Ελλάδα (Αρετή Κετιμέ, Μαρία Κώτη, Μάνος Αχαλινωτόπουλος – στα φωνητικά! -,
Αλέξανδρος Καψοκαβάδης, Πλειάδες, Stringless, Word of Mouth) και το εξωτερικό.
Βασισμένη σε αυτό το έργο, η τελευταία του παράστασή “Bodyterranean – the show“ έκανε την επίσημη πρεμιέρα της στο International Body Music Festival στην Αθήνα τον Οκτώβριο του 2017, και ύστερα παρουσιάστηκε στην Ελλάδα και στο εξωτερικό, με μεγάλη επιτυχία κοινού και κριτικής. Στο ίδιο φεστιβάλ, το μεγαλύτερο event του είδους παγκοσμίως, με έδρα το San Francisco της Αμερικής, λαμβάνει μέρος σταθερά από το 2011, ως καλλιτέχνης
και καθηγητής.
Έχει διδάξει σταθερά σε ωδεία, έχει δώσει σεμινάρια και εργαστήρια κρουστών σε ωδεία, δημοτικά σχολεία και γυμνάσια, και παραδίδει ιδιαίτερα μαθήματα, σεμινάρια και εργαστήρια κρουστών και Body Music σε πολλές χώρες. Χρησιμοποιεί την Body Music ως εργαλείο για την εκμάθηση μουσικών εννοιών, σε team building δραστηριότητες, και σε εξειδικευμένα εκπαιδευτικά προγράμματα· δημιούργησε μία προσωπική μέθοδο διδασκαλίας των ελληνικών παραδοσιακών ρυθμών μέσω του σώματος, για μουσικούς και μη, δοκιμασμένη με μεγάλη επιτυχία για την διδασκαλία των παραδοσιακών χορών.
“Διαπιστώνουμε ότι το συγκρότημα “Juba Lane” […] είναι ο νικητής του πρώτου διαγωνισμού Fiesole jazz, για την ικανότητά του να συνδυάζει διαφορετικές γλώσσες με δημιουργικό και ενεργητικό τρόπο. Η επιτροπή εκτίμησε ιδιαιτέρως την έρευνα περί του ηχοχρώματος και την δεξιοτεχνία, και πιστεύει ότι το project έχει περαιτέρω δυνατότητες εξέλιξης.” Η επιτροπή: Stefano Bollani, Andrea Cavallari, Luigi Onori. Fiesole, 8 Ιουλίου 1999
Δισκογραφία
• Simone Mongelli Bodyterranean (ΕΜΣΕ, Ελλάδα 2016)
• Elisabeth Sulser band Vulcano (Ελβετία 2013)
• Simone Mongelli, Armando Illario Suditalia (Ανεξάρτητη παραγωγή, Ιταλία 2011)
• Νίκος Μαμαγκάκης Οδύσσεια (Ιδαία, Ελλάδα, 2011)
• Νίκος Μαμαγκάκης Άσμα ειρωνικό και πένθιμο (Ιδαία, Ελλάδα, 2011)
• Simone Mongelli, Νίκος Τουλιάτος Αιφνιδίως (ΕΜΣΕ, Ελλάδα 2010) – β’ καλύτερο ελληνικό τζαζ άλμπουμ της χρονιάς – δίφωνο
• Antidotum Tarantuale Sed Nove (Παρουσία, Ελλάδα 2009)
• Olìgon Ανατολική μεσόγειος (Ανεξάρτητη παραγωγή, Ελλάδα 2008)
• Motovidlo 5 χοροί από τις partite και sonate για σόλο βιολί του J.S. Bach (Ars Musica, Ιταλία 2006)
• Marsa Project Xenofilia (Ανεξάρτητη παραγωγή, Ιταλία 2005)
• Etnika Zifna (Filfla Records, Μάλτα 2003)
• Mediterraneo, Musiche, Città (ARCI Milano, Ιταλία 2003)
• Il Paese delle Mille Danze Al di qua e al di là del fiume (Ανεξάρτητη παραγωγή, Ιταλία 2001)
• Juba Lane Juba Lane (Ανεξάρτητη παραγωγή, Ιταλία 2000)
• Donata Pinti O Nobil Cavaliere (Cantovivo, Ιταλία 2000)
• Sonorità visibili (CSM Desio, Ιταλία, 1999)
• Il ponte, Most (EMI, Ιταλία, 1999)
• Sarajevo, Europe Senza le canzoni, impazzirei (EMI, Ιταλία 1998)

Λήδα Δουμουλιάκα

Η Λήδα Δουμουλιάκα γεννήθηκε στην Αθήνα το 1994. Σπούδασε κλασικό και σύγχρονο χορό στη Κρατική Σχολή Ορχηστικής Τέχνης (2013-2016). Έχει χορέψει για την Hellenic Dance Company σε θέατρα όπως το Ηρώδειο και το Μέγαρο Μουσικής Αθηνών σε ρεπερτόρια των Martha Graham, Akram Khan, Jasmin Vardimon και άλλα. Παράλληλα ασχολείται με τη μουσική, ειδικότερα με τη σύνθεση και την ελληνική λαϊκή και παραδοσιακή μουσική.
Από το 2016 συμμετέχει σε καλλιτεχνικά φεστιβάλ με δικές της μουσικές και χορογραφικές δημιουργίες, ενώ επίσης εργάζεται και ως δασκάλα χορού. Το 2018 έγινε μέλος της μουσικοκινητικής ομάδας του Simone Mongelli, οπού ερμηνεύει με τραγούδι και ήχους του σώματος (body percussion). Σήμερα, πραγματοποιεί το μεταπτυχιακό της στο τομέα της χορογραφίας στο Πανεπιστήμιο Τεχνών της Ζυρίχης ( Zurich University of the Arts). Στο πλαίσιο των σπουδών της, πραγματοποίησε τη πρακτική της στο πλευρό της ομάδας χορού “Malpaso Dance Company”της Κούβας . Για τη συνέχεια της καλλιτεχνικής της πορείας, επιθυμεί να δημιουργεί χορογραφίες, παντρεύοντας τη μουσική με τη κίνηση.

Τιμή 3ήμερου σεμιναρίου 75 ευρώ, Early booking μέχρι 4 Ιουλίου 50 ευρώ
Οι ώρες του σεμιναρίου θα διαμορφωθούν κατόπιν συνεννόησης
Εγγραφή και πληρωμή μέχρι 11/07/2022 μέσω τραπεζικής κατάθεσης στον παρακάτω λογαριασμό:
ΙΒΑΝ: [REDACTED]
IC: VPAYGRAA
Όνομα τραπέζης: VIVA PAYMENT SERVICES S.A.
Όνομα δικαιούχου: Γεωργίου Σεραφείμ
Σχετικά με την πρόσβαση με λεωφορείο καλέστε στα ΚΤΕΛ Λαμίας: 2231051345. Υπάρχει διαδρομή για Λουτρά Υπάτης με στάση στον χώρο των σεμιναρίων. Επίσης για όποιον προτιμήσει το τρένο θα υπάρχει δυνατότητα για δωρεάν μεταφορά από/προς το Σιδηροδρομικό σταθμό Λιανοκλαδίου κατόπιν συνεννόησης.
Δυνατότητα για ελεύθερη κατασκήνωση στον χώρο του φεστιβάλ κατόπιν συνεννόησης.
Για διαμονή σε ξενοδοχεία στα Λουτρά Υπάτης που βρίσκονται πολύ κοντά στον χώρο των σεμιναρίων, παρακαλούμε επικοινωνήστε με την Ένωση Ξενοδόχων Υπάτης στο 22310 59380

Συναυλία - Ματούλα Ζαμάνη «Επειδή είμαστε ινδιάνοι ανάμεσα σε καουμπόηδες»
2022-07-18 21:30 (Europe/Moscow)
Μέσα σε όλη τη διαρκώς παρανοϊκή σιτσουασιόν, τα πολλά λόγια είναι φτώχεια.
Η βόλτα μας ξεκινάει.
Με ανείπωτη λαχτάρα να μοιραστούμε μουσικές και ιστορίες και να ξεφύγουμε απΆ την δυτοπική καθημερινότητα.
Επειδή η ζωή δεν αναβάλλεται, συναντιόμαστε αυτό το καλοκαίρι για να ανθίσουμε μέσα στα αγκάθια των καιρών.
«Επειδή είμαστε ινδιάνοι ανάμεσα σε καουμπόηδες»
Μάτα 🌻

Τιμές εισιτηρίων:
Προπώληση: 13 €
Ταμείο: 15 €

Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333)

Πληροφορίες: 22310 51075, 22310 43333

Προπώληση θα γίνεται:

Σάββατο 16 Ιουλίου από 10.00 έως 15.00
Κυριακή 17 Ιουλίου από 18.00 έως 21.00
Δευτέρα 18 Ιουλίου από 10.00 έως 15.00

Εργαστήριο τραγουδιού - χορού: Κατερίνα Παπαδοπούλου - Χαρίτωνας Χαριτωνίδης
2022-07-19 19:00 - 21:00 (Europe/Moscow)
Εργαστήριο τραγουδιού – χορού

Τραγούδια “Εν κινήσει”
Παραδοσιακό τραγούδι και χορός σε σύμπραξη
Ένα πρωτότυπο εργαστήριο όπου τραγούδι και χορός μελετώνται παράλληλα και ταυτόχρονα, σε μία “εν χορώ” σύμπραξη.
Δύο διδάσκοντες, μία ομάδα.
Μια μελέτη της κατασκευαστικής δομής τραγουδιού και χορού, ως ενιαίου αντικειμένου, μια αποδόμηση σε μελωδικά και χορευτικά μοτίβα και τελικά μια ανα-σύνθεση, ως εφαλτήριο για νέα δημιουργία και σύγχρονη οπτική στην Ελληνική μουσική παράδοση.

Θα ακολουθήσει, την Τετάρτη 20 Ιουλίου συναυλία με παραδοσιακά τραγούδια με το Μουσικό Σχήμα Aegean Arc.

Κόστος σεμιναρίου: 25 €
Εγγραφή και πληρωμή μέχρι 13/07/2022 μέσω τραπεζικής κατάθεσης στον παρακάτω λογαριασμό:
ΙΒΑΝ: [REDACTED]
IC: VPAYGRAA
Όνομα τραπέζης: VIVA PAYMENT SERVICES S.A.
Όνομα δικαιούχου: Γεωργίου Σεραφείμ
Σχετικά με την πρόσβαση με λεωφορείο καλέστε στα ΚΤΕΛ Λαμίας: 2231051345. Υπάρχει διαδρομή για Λουτρά Υπάτης με στάση στον χώρο των σεμιναρίων. Επίσης για όποιον προτιμήσει το τρένο θα υπάρχει δυνατότητα για δωρεάν μεταφορά από/προς το Σιδηροδρομικό σταθμό Λιανοκλαδίου κατόπιν συνεννόησης.
Δυνατότητα για ελεύθερη κατασκήνωση στον χώρο του φεστιβάλ κατόπιν συνεννόησης.
Για διαμονή σε ξενοδοχεία στα Λουτρά Υπάτης που βρίσκονται πολύ κοντά στον χώρο των σεμιναρίων, παρακαλούμε επικοινωνήστε με την Ένωση Ξενοδόχων Υπάτης στο 22310 59380

For privacy reasons YouTube needs your permission to be loaded.I Accept

Συναυλία με τους Aegean Arc
2022-07-20 21:30 (Europe/Moscow)
Συναυλία με παραδοσιακά τραγούδια με το Μουσικό Σχήμα Aegean Arc

«Μια μουσική παράσταση με λόγο, μελωδία, εικόνα, κίνηση, λουσμένη στο ανέσπερο φως του Αιγαίου»
Διεθνώς καταξιωμένοι Έλληνες σολίστες, με έντονη δραστηριότητα και μεγάλη διαδρομή στον παγκόσμιο μουσικό χάρτη, δημιουργούν το μουσικό σχήμα «Aegean Arc» και συνδιαλέγονται με τον μουσικό πλούτο, την κληρονομιά και την παράδοση του ελλαδικού χώρου. Αποτυπώνουν στιγμές του σύγχρονου ελληνικού πολιτισμού και λειτουργούν ως πρέσβεις της ελληνικής παραδοσιακής μουσικής διεθνώς. Η σύμπραξή τους αποτελεί το εφαλτήριο για τον πολιτισμικό διάλογο της Ελλάδας σε διεθνές επίπεδο και κατ’ επέκταση, την ενίσχυση της παρουσία της χώρας στο εξωτερικό.
Η Κατερίνα Παπαδοπούλου και οι συνεργάτες της, για άλλη μια φορά μας δείχνουν πως η παράδοση δεν είναι μόνο ένα κληροδότημα μουσειακού χαρακτήρα, αλλά πως ζει, αναπνέει και εξελίσσεται μέσα μας, μαζί μας, γύρω μας, για εμάς.
Το «Aegean Arc» παρουσιάζει μία παράσταση υψηλής καλλιτεχνικής αίσθησης που αναδεικνύει τον πολιτισμικό πλούτο του Ελλαδικού χώρου μέσα από σύγχρονα στιγμιότυπα της μουσικής παράδοσης του Αιγαίου. Οι καλλιτέχνες, με όχημα τον λόγο, τη μουσική, την κίνηση και σύμμαχο την πολυετή εμπειρία τους στο διεθνή χάρτη, προσεγγίζουν με σεβασμό την κληρονομιά που παρέλαβαν και προσφέρουν στο κοινό μια σύγχρονη οπτική. Τραγούδια και σκοποί από το Βόρειο Αιγαίο, τις Κυκλάδες, τα Δωδεκάνησα και την Κρήτη, την Κύπρο, την Πελοπόννησο και την Κάτω Ιταλία, πλαισιώνονται αρμονικά από χορευτικούς σχολιασμούς που βασίζονται σε παραδοσιακά μοτίβα. Με τον τρόπο αυτό οι καλλιτέχνες αποτυπώνουν το ψυχικό σθένος, τις καθημερινές μάχες και τις μακρόσυρτες γραμμές που οι χαρές και ο πόνος σμίλεψαν στην ψυχή των Ελλήνων.

Κατερίνα Παπαδοπούλου & Aegean Arc
Η Κατερίνα Παπαδοπούλου είναι μία σύγχρονη πρέσβειρα της Ελληνικής παραδοσιακής μουσικής. Η καταξιωμένη τραγουδίστρια, δασκάλα και οργανοπαίχτρια, με βαθιά γνώση της ελληνικής παραδοσιακής μουσικής και μακρόχρονη πορεία στο ελληνικό και διεθνές μουσικό στερέωμα, κατέχει ένα ποικίλο ρεπερτόριο πλήθους τοπικών ιδιωμάτων της μουσικής παράδοσης της Ελλάδας. Αποτέλεσε στενή συνεργάτιδα της μοναδικής Δόμνας Σαμίου επί 15 χρόνια, σε συναυλίες και ηχογραφήσεις. Σε διεθνές επίπεδο, τα τελευταία δέκα χρόνια συνεργάζεται με τον Jordi Savall, μια από τις μεγαλύτερες φυσιογνωμίες παγκοσμίου φήμης στο χώρο της Παλαιάς μουσικής, καθώς επίσης και με το Μπαρόκ συγκρότημα L’ Arpeggiata, σε συναυλίες και ηχογραφήσεις. Με παρουσία σε περισσότερους από 50 δίσκους, η Κατερίνα, με το μουσικό σχήμα “Anastatica”, παρουσίασε τον Μάρτιο του 2021 τον δίσκο “Anastasis”, δίσκος που έχει ήδη κερδίσει διεθνή αναγνώριση και παραμένει σε κορυφαίες θέσεις των διεθνών charts (World Music Chart, Transglobal World Music Chart).

Στο μουσικό ταξίδι του «Aegean Arc», την Κατερίνα συνοδεύει ο Στέφανος Δορμπαράκης (κανονάκι), ο Γιώργος Κοντογιάννης (Κρητική λύρα, Udu, Μπεντίρ), ο Κυριάκος Ταπάκης (Ούτι, Ισπανικό laud) και ο Χαρίτωνας Χαριτωνίδης (Χορός, τσαμπούνα), ενώ τον ήχο επιμελείται ο Γιώργος Καρυώτης.

Το όνομα του μουσικού σχήματος, είναι εμπνευσμένο από το Νότιο Ελληνικό Tόξο, μια τοξοειδή γεωγραφική περιοχή που εκτείνεται από την Κύπρο μέχρι την Κάτω Ιταλία και περιλαμβάνει τα νότια παράλια της Μικρασίας, τα Δωδεκάνησα, την Κρήτη, τη Νότια Πελοπόννησο και τις Κυκλάδες. Η περιοχή αυτή παρουσιάζει ιδιαίτερο γεωλογικό ενδιαφέρον καθώς σχηματίζεται από την πλέον σεισμογενή οροσειρά της Ευρασίας, το «Αιγιακό Τόξο». Συνάμα όμως, διαθέτει ιδιαίτερο πολιτισμικό πλούτο καθώς τα κατά τόπους κοινά γλωσσικά και μουσικά χαρακτηριστικά, με αδιαμφισβήτητη συγγένεια και μοναδική ελληνικότητα, μαρτυρούν το αντάμωμα και τη συνύπαρξη λαών ανά τους αιώνες.

For privacy reasons YouTube needs your permission to be loaded.I Accept

Τιμές εισιτηρίων:
Προπώληση: 12 €
Ταμείο: 15 €
(Για όσες και όσους θα συμμετέχουν στο εργαστήριο της προηγούμενης ημέρας των Κατερίνας Παπαδοπούλου και Χαρίτωνα Χαριτωνίδη, δεν υπάρχει επιπλέον κόστος για τη συναυλία)
Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333)

Πληροφορίες: 22310 51075, 22310 43333

Παιδικό θέατρο - "Το Αστερόπαιδο" του Όσκαρ Ουάιλντ
2022-07-21 21:00 UTC
Το θέατρο ELIART και η Παιδική Σκηνή ΚΙΒΩΤΟΣ
του Γιώργου Φρατζεσκάκη
Παρουσιάζουν

Το Αστερόπαιδο

Του Όσκαρ Ουάιλντ

Την Πέμπτη 21 Ιουλίου 2022, στον Τόπο Τεχνών “Χώρα” στα Λελέικα Υπάτης στα πλαίσια του 16ου Φεστιβάλ Οίτης.

Ένα πολύ τρυφερό παραμύθι που μιλάει για τη σημασία τού να είναι κανείς όμορφος στην ψυχή και όχι στο πρόσωπο, γεμάτο συγκίνηση και γέλιο, ανεβασμένο για μικρούς και μεγάλους.

Μια νύχτα του χειμώνα, την ώρα που πέφτει ένα αστέρι από τον ουρανό, ένας φτωχός ξυλοκόπος βρίσκει μέσα στο δάσος ένα παιδί. Το παίρνει και το μεγαλώνει σπίτι του μαζί με τη γυναίκα του.
Το Αστερόπαιδο, όπως το φωνάζουν, με τα χρόνια γίνεται ένα πολύ όμορφο μα πολύ δύστροπο και κακό παιδί. Κοροϊδεύει τους ανάπηρους, περιφρονεί τους φτωχούς, ώσπου φτάνει στο σημείο ν’ αρνηθεί την ίδια του τη μάνα, που φτάνει με τη μορφή μιας ζητιάνας στην αυλή του σπιτιού του. Αυτή του η πράξη το κάνει να μην είναι πια όμορφο στα μάτια των άλλων και μπαίνει σε μια περιπέτεια να της ζητήσει συγνώμη.

ΤΙΜΕΣ ΕΙΣΙΤΗΡΙΟΥ
Ταμείο ημέρα παράστασης : 10€
Προπώληση εισιτηρίων: viva.gr

ΣΥΝΤΕΛΕΣΤΕΣ

Διασκευή – Σκηνοθεσία: ΓIΩPΓOΣ ΦPATZEΣKAKHΣ
Σκηνικά : ΒΑΛΕΝΤΙΝΟ ΒΑΛΑΣΗΣ
Kοστούμια: ΣABBAΣ ΠAΣXAΛIΔHΣ
Mουσική: KΩΣTAΣ XAPITATOΣ
Χορογραφίες: ΝΑΤΑΛΙΑ ΤΣΑΛΚΟΒΑ
Bοηθός σκηνοθέτη: ΒΑΡΝΑΒΑΣ ΚΑΣΠΑΝΑΡΑΣ
Παραγωγή: ΘΕΑΤΡΟ ELIART – ΙΩΑΝΝΗΣ ΡΟΥΜΕΛΙΩΤΗΣ

Παίζουν οι ηθοποιοί :
Κυριακή Αλεξανδρίδου, Χριστίνα Κωνσταντινίδου, Γιώργος Φραντζεσκάκης, Στέλιος Καραγεωργίου, Στάθης Λαγκάδας.

Το τραγούδι της παράστασης ερμηνεύει η ΕΛΕΝΗ ΤΣΑΛΙΓΟΠΟΥΛΟΥ.

Ακούγονται οι φωνές των ηθοποιών:
ΣΠYPOΣ MΠIMΠIΛAΣ, NIKOΛETTA BΛABIANOY
IΣMHNH KAΛEΣH, ZAXAPIAΣ POXAΣ
MAPIA MAPTIKA.

Συναυλία - "Μουσική & Ήχος" Μάκης Μανταλόβας & Φίλοι με είσοδο ελεύθερη
2022-07-22 21:30 (Europe/Moscow)
Μια συναυλία βγαλμένη από ήχους, στιγμές και εικόνες του παρελθόντος, ενσαρκώνεται με σκοπό να προσεγγίσει τις ψυχές των ανθρώπων με την βοήθεια ονειρικών χερουβικών ψαλμών. Το όλο μουσικό σύνολο είναι επηρεασμένο από μελωδίες ανατολής και από την ελληνική μουσική που εκτελείται με τέχνη και μεράκι. Η ομάδα των μουσικών με εμπνευστή τον Ευθύμιο Μανταλόβα, και με τη βοήθεια του Πύρρου Πουλίτσα, φίλου και δασκάλου, της Εύης Γούβαλη, του Δημήτρη Κουτή, του Θανάση Καλτσά, του Δημήτρη Ρούσκα και του Στέλιου Μανταλόβα, θα παρουσιάσει νέα και παλιά μουσικά δημιουργήματα με το δικό της ύφος και αύρα. Ένα σύνολο μουσικών και φίλων πολλών ετών, που θα αυξήσει την εντροπία όμορφων ηχοχρωμάτων και θα αναδείξει αυτή την προσπάθεια των νέων μελωδιών και στίχων που γράφτηκαν από τον Ευθύμιο Μανταλόβα.
Ο Μανταλόβας Ευθύμιος είναι Διπλωματούχος του τμήματος Μηχανικών Η/Υ & Πληροφορικής της Πολυτεχνικής σχολής του Πανεπιστήμιου Πατρών, με διπλωματική διατριβή στην Ενσωμάτωση των γεωγραφικών πληροφοριακών συστημάτων πάνω στην ηλεκτρονική διακυβέρνηση. Είναι υποψήφιος διδάκτορας του Πανεπιστημίου Θεσσαλίας, στη σχολή Θετικών επιστημών, στο τμήμα Φυσικής και κάτοχος μεταπτυχιακού τίτλου σπουδών Οργάνωσης & Διοίκησης Επιχειρήσεων MSc in Service management του Οικονομικού Πανεπιστημίου Αθηνών με διπλωματική διατριβή στα Καινοτόμα Επιχειρηματικά Μοντέλα βασισμένα σε Ψηφιακές Πλατφόρμες που την διεκπεραίωσε μέσω της εταιρείας Αccenture. Κάτοχος επίσης Μεταπτυχιακού τίτλου σπουδών στα εφαρμοσμένα Πληροφοριακά συστήματα στην Πολυτεχνική σχολή Μηχανικών Η/Υ & Πληροφορικής και κάτοχος του ετήσιου τίτλου προγράμματος ΑΣΠΑΙΤΕ ΕΠΠΑΙΚ με θέμα διπλωματικής διατριβής Εκπαιδευτική Ρομποτική. Εργάζεται ως Ηλεκτρονικός Μηχανικός πάνω σε ενεργειακές μελέτες στη ΔΕΔΔΗΕ και ως Μηχανικός Η/Υ για τη δημιουργία προγραμμάτων. Επίσης είναι διδάσκων προγραμματισμού και ρομποτικής στην ψηφιακή ακαδημία του CSIi Institute του Ε. Σφακιανάκη από 01/11/2020 έως σήμερα και επιστημονικός συνεργάτης του SERI (science, engineering, robotics, informatics). Έχει κάνει αρκετές δημοσιεύσεις σε αγγλόφωνα διεθνή ηλεκτρονικά περιοδικά όπως το «Sciences of Education» και κάτοχος του σεμιναρίου «Ειδική αγωγή και Εκπαίδευση» στο ΤΕΙ ΣΤΕΡΕΑΣ. Διαθέτει δεύτερο τίτλο σπουδών στην Βυζαντινή και Παραδοσιακή Μουσική και συμμετέχει στην δημιουργία μουσικών θεμάτων και ενορχηστρώσεων παραστάσεων με την χρήση της Μουσικής Τεχνολογίας. Έχει πάρει μέρος σε μουσικά δρόμενα παίζοντας μουσική με πολλά ονόματα όπως ο Παντελής θαλασσινός, η Μελίνα Κανά, αλλά και με μουσικούς και δεξιοτέχνες του Φθιωτικού χώρου όπως ο Πύρρος Πουλίτσας, ο Δημήτρης Κουτής, ο Θανάσης ο Καλτσάς και ο Δημήτρης Ρούσκας που αποτελούν και το παρόν σχήμα.

Συμμετέχουν οι μουσικοί:
Μανταλόβας Μάκης: Φωνή, ακουστική κιθάρα, γκάιντα (κ.α. έγχορδα).
Γούβαλη Εύη: Φωνή-Τραγούδι
Καλτσάς Θανάσης: Λαούτο, Λάφτα, ακουστική κιθάρα (κ.α εγχορδα)
Κουτής Δημήτρης: Κλαρίνο
Μανταλόβας Στέλιος: Νέυ, ηλ. κιθάρα, φωνητικά.
Πουλίτσας Πύρρος: Μπάσο, φωνητικά, (κ.α. έγχορδα).
Ρούσκας Δημήτρης: Κρουστά

Μουσική επιμέλεια: Μανταλόβας Ευθύμιος, Πουλίτσας Πύρρος, Καλτσάς Θανάσης
Νέες μουσικές δημιουργίες.
Στίχοι: Μανταλόβας Ευθύμιος
Μουσική: Μανταλόβας Ευθύμιος

Είσοδος ελεύθερη

ΑΝΑΒΑΛΛΕΤΑΙ - Συναυλία - Μιρέλα Πάχου - Σπύρος Γραμμένος
2022-07-26 21:30 UTC
ΑΝΑΒΑΛΛΕΤΑΙ η συναυλία του Σπύρου Γραμμένου και της Μιρέλας Πάχου η οποία ήταν προγραμματισμένη για απόψε Τρίτη 26 Ιουλίου. Σύντομα θα ανακοινωθεί νέα ημερομηνία.

Ο Σπύρος και η Μιρέλα φοράνε τα καλά τους, από μέσα βέβαια φοράνε μαγιό και παίρνουν τους δρόμους.

Αυτή του λέει «μίλα ρε», αυτός της λέει «θα ‘θελα να ‘μαι αθλητικός» και βάζουν «λίγο χρώμα» τραγουδώντας παρέα το «Ω να σου»..
Γενικά, πλέκουν με τα τραγούδια τους κάτι που δεν πρόκειται να πάρει σχήμα χωρίς την παρέα σας, τα χαμόγελά σας και φυσικά, όπως είπαμε, τα μαγιό από μέσα, γιατί τα καλοκαίρια περνούν γρήγορα.

Τιμές εισιτηρίων:
Προπώληση: 12 €
Ταμείο: 15 €

Πληροφορίες / κρατήσεις θέσεων: 22310 51075, 22310 43333

Συναυλία - Σταύρος Σιόλας
2022-07-28 21:30 (Europe/Moscow)
Ο Σταύρος Σιόλας,ένας καταξιωμένος τραγουδοποιός και τραγουδιστής με καινούργια δισκογραφική δουλειά,με παραδοσιακή μουσική ρίζα αλλά και με σύγχρονη αισθητική, μια φωνή με ξεχωριστή χροιά κι έντονα προσωπικό στίγμα δίνει μια

παράσταση που αντλεί την έμπνευσή της από την παράδοση, το λυρισμό και τη σύγχρονη ελληνική τραγουδοποιία. Παρουσιάζει επί σκηνής γνωστά του τραγούδια όπως ΤΗΣ ΑΡΝΗΣ ΤΟ ΝΕΡΟ, τα ΔΙΟΔΙΑ ,το ΚΑΘΕ ΦΟΡΑ, ΤΗΝ ΠΡΟΣΜΟΝΗ, ΤΟ ΧΩΡΙΣ ΕΣΕΝΑ,τον ΓΕΡΟΠΛΑΤΑΝΟ αλλα και τραγουδια από την πρόσφατη δισκογραφική του δουλειά «Φωνές θιάσου» όπως το ΣΑΝ ΧΟΥΑΝ κ.α. με ευρηματική και πρωτότυπη ενορχηστρωτική προσέγγιση.
Μια παράσταση-οδοιπορικό σε ένα ευρύ φάσμα του ελληνικού τραγουδιού με όλη τη μαγεία και την περιπέτεια ενός αναπάντεχου ταξιδιού.

Τιμές εισιτηρίων:
Προπώληση: 10 €
Ταμείο: 12 €

Προπώληση εισιτηρίων: Γραφεία του Φεστιβάλ Οίτης στη Λαμία (Αντιγόνης 7, τηλ. 22310 43333)

Πληροφορίες: 22310 51075, 22310 43333

"Χορός και μουσική – σχέσεις και δημιουργία" Εργαστήριο με την Dr Ολυμπία Αγαλιανού
2022-08-01 18:00 - 20:00 (Europe/Moscow)
Ο χορός και η μουσική είναι δύο κατ’ εξοχήν κοινωνικές τέχνες και αποτελούν πανανθρώπινα μέσα έκφρασης και επικοινωνίας. Ως μορφές τέχνης χαρακτηρίζονται από αμεσότητα, απόλυτη σύνδεση με το «εδώ και τώρα» χωρίς τους περιορισμούς και τις διακρίσεις που δημιουργεί η λεκτική επικοινωνία. Κάθε άνθρωπος μπορεί να συμμετέχει στη μουσική και χορευτική δημιουργία και επιτέλεση, ανεξάρτητα από το επίπεδο γνώσεων και δεξιοτήτων, ανεξάρτητα από πολιτισμικά και κοινωνικά χαρακτηριστικά. Για αυτούς τους λόγους η μουσική και ο χορός μπορούν να αξιοποιηθούν ως μέσα προσωπικής ανάπτυξης, ως μέσα κοινωνικής συνοχής και δημιουργικής συνύπαρξης.
Στο σεμινάριο θα περάσουμε από την προσωπική εξερεύνηση στο μουσικό και κινητικό αυτοσχεδιασμό και σύνθεση ως άτομα, ζευγάρια και μέσα σε μικρές και μεγαλύτερες ομάδες. Θα αναστοχαστούμε πάνω στην εμπειρία μας, θα συζητήσουμε πάνω σε αυτή με στόχο να αναπτύξουμε τις εκφραστικές, δημιουργικές και κοινωνικές μας δεξιότητες. Θα ασχοληθούμε με το καλλιτεχνικό αποτέλεσμα της διεργασίας της ομάδας και θα συναποφασίσουμε τον τρόπο με τον οποίο θα το παρουσιάσουμε στο κοινό.
Κόστος εργαστηρίου: 20 €
Αν δηλώσετε συμμετοχή και στο εργαστήριο “Αισθητική Οικολογία (ακούω την κίνηση βλέπω τους ήχους)”, η τιμή είναι 30 € και για τα δύο εργαστήρια

Εγγραφή και πληρωμή μέχρι 27/07/2022 μέσω τραπεζικής κατάθεσης στον παρακάτω λογαριασμό:
ΙΒΑΝ: [REDACTED]
IC: VPAYGRAA
Όνομα τραπέζης: VIVA PAYMENT SERVICES S.A.
Όνομα δικαιούχου: Γεωργίου Σεραφείμ
Σχετικά με την πρόσβαση με λεωφορείο καλέστε στα ΚΤΕΛ Λαμίας: 2231051345. Υπάρχει διαδρομή για Λουτρά Υπάτης με στάση στον χώρο των σεμιναρίων. Επίσης για όποιον προτιμήσει το τρένο θα υπάρχει δυνατότητα για δωρεάν μεταφορά από/προς το Σιδηροδρομικό σταθμό Λιανοκλαδίου κατόπιν συνεννόησης.
Δυνατότητα για ελεύθερη κατασκήνωση στον χώρο του φεστιβάλ κατόπιν συνεννόησης.
Για διαμονή σε ξενοδοχεία στα Λουτρά Υπάτης που βρίσκονται πολύ κοντά στον χώρο των σεμιναρίων, παρακαλούμε επικοινωνήστε με την Ένωση Ξενοδόχων Υπάτης στο 22310 59380

Ολυμπία Αγαλιανού
oagalianou@ecd.uoa.gr
Πτυχίο Τ.Ε.Φ.Α.Α., Ε.Κ.Π.Α., σπουδές στη Μουσικοκινητική Αγωγή Orff (Σχολή Μωραΐτη), διδακτορικό δίπλωμα στα παιδαγωγικά (Φ.Π.Ψ, Ε.Κ.Π.Α.). Πτυχίο αρμονίας. Σπουδές στη χοροθεραπεία (GADT) και στη συστημική επιστημολογία (Α.Κ.Μ.Α.). Συμμετοχή στη συγγραφική ομάδα σχολικών εγχειριδίων και πολλών ελληνόγλωσσων και ξενόγλωσσων συλλογικών εκδόσεων. Δημοσιεύσεις σε επιστημονικά περιοδικά και πρακτικά συνεδρίων. Επιμορφώτρια σε σεμινάρια ενηλίκων στην Ελλάδα και το εξωτερικό. Εκπαιδευτικός Φ.Α. στην πρωτοβάθμια εκπαίδευση (1998-2017), καθηγήτρια στις Σπουδές στη Μουσικοκινητική αγωγή Orff στη Σχολή Μωραΐτη (2006-2016), εξωτερικός συνεργάτης του Ευρωπαϊκού Πανεπιστημίου Κύπρου (2014-2016). Σήμερα υπηρετεί ως μέλος Ε.Ε.Π. στο Τ.Ε.Α.Π.Η. του Ε.Κ.Π.Α. και διδάσκει σε Μεταπτυχιακά Προγράμματα στο Πανεπιστήμιο Μακεδονίας, στο Δημοκρίτειο Πανεπιστήμιο, στο Ιόνιο Πανεπιστήμιο και το Ε.Κ.Π.Α. Είναι επίτημη πρόεδρος του Ελληνικού Συλλόγου Μουσικοκινητικής Αγωγής Orff και αντιπρόσωπος της Ελλάδας στο International Orff Schulwerk Forum από το 2008.

"Ακούω την κίνηση βλέπω τους ήχους" Εργαστήριο με την Dr Ολυμπία Αγαλιανού
2022-08-02 18:00 - 20:00 (Europe/Moscow)
Ακούω την κίνηση βλέπω τους ήχους: σχέσεις κατανόησης και δημιουργίας σώματος και φυσικού περιβάλλοντος
Κάθε περιβάλλον έχει τους δικούς του ήχους οι οποίοι συνθέτουν το ηχοτοπίο του. Ο ήχος είναι ένα φυσικό φαινόμενο που συνδέεται εξ ορισμού με την κίνηση. Οι ήχοι πολλές φορές μας δίνουν περισσότερες πληροφορίες από ότι οι εικόνες. Μπορεί μια εικόνα να είναι σαν χίλιες λέξεις, αλλά ένας ήχος είναι σαν χίλιες εικόνες. Η μουσική είναι η οργάνωση του ήχου με τρόπο που να έχει νόημα για το άτομο ή την ομάδα που τον οργάνωση. Τί είναι μουσική και τί ακρόαση; Πόσο παρατηρούμε τους ήχους που μας περιβάλλουν; Πόσο και πώς διαφοροποιούνται τα ηχοτοπία στον κύκλο του χρόνου; Τί πληροφορίες μας δίνουν οι ήχοι; Πώς συνδέεται το ηχοτοπίο με την κίνηση και πώς μπορούμε να το κατανοήσουμε σωματικά; Ποια δημιουργικά μονοπάτια μας ανοίγει αυτός ο τρόπος σκέψης;
Στο σεμινάριο θα ασχοληθούμε με τα ηχοτοπία που μας περιβάλλουν. Θα τα προσεγγίσουμε μέσα από ηχοπεριπάτους, τρόπους σύνδεσης της κίνησης και του ήχου, των οπτικών και ακουστικών ερεθισμάτων. Θα χορέψουμε τα ηχοτοπία και θα τα ανασυνθέσουμε σε δικές μας μουσικές δημιουργίες.
Το σεμινάριο συνοδεύεται από ομιλία σχετικά με τη θεωρία της ακουστικής οικολογίας και σχετική συζήτηση και αναστοχασμό
Κόστος εργαστηρίου: 20 €
Αν δηλώσετε συμμετοχή και στο εργαστήριο “Χορός και μουσική – σχέσεις και δημιουργία”, η τιμή είναι 30 € και για τα δύο εργαστήρια

Εγγραφή και πληρωμή μέχρι 27/07/2022 μέσω τραπεζικής κατάθεσης στον παρακάτω λογαριασμό:
ΙΒΑΝ: [REDACTED]
IC: VPAYGRAA
Όνομα τραπέζης: VIVA PAYMENT SERVICES S.A.
Όνομα δικαιούχου: Γεωργίου Σεραφείμ
Σχετικά με την πρόσβαση με λεωφορείο καλέστε στα ΚΤΕΛ Λαμίας: 2231051345. Υπάρχει διαδρομή για Λουτρά Υπάτης με στάση στον χώρο των σεμιναρίων. Επίσης για όποιον προτιμήσει το τρένο θα υπάρχει δυνατότητα για δωρεάν μεταφορά από/προς το Σιδηροδρομικό σταθμό Λιανοκλαδίου κατόπιν συνεννόησης.
Δυνατότητα για ελεύθερη κατασκήνωση στον χώρο του φεστιβάλ κατόπιν συνεννόησης.
Για διαμονή σε ξενοδοχεία στα Λουτρά Υπάτης που βρίσκονται πολύ κοντά στον χώρο των σεμιναρίων, παρακαλούμε επικοινωνήστε με την Ένωση Ξενοδόχων Υπάτης στο 22310 59380
Ολυμπία Αγαλιανού
oagalianou@ecd.uoa.gr
Πτυχίο Τ.Ε.Φ.Α.Α., Ε.Κ.Π.Α., σπουδές στη Μουσικοκινητική Αγωγή Orff (Σχολή Μωραΐτη), διδακτορικό δίπλωμα στα παιδαγωγικά (Φ.Π.Ψ, Ε.Κ.Π.Α.). Πτυχίο αρμονίας. Σπουδές στη χοροθεραπεία (GADT) και στη συστημική επιστημολογία (Α.Κ.Μ.Α.). Συμμετοχή στη συγγραφική ομάδα σχολικών εγχειριδίων και πολλών ελληνόγλωσσων και ξενόγλωσσων συλλογικών εκδόσεων. Δημοσιεύσεις σε επιστημονικά περιοδικά και πρακτικά συνεδρίων. Επιμορφώτρια σε σεμινάρια ενηλίκων στην Ελλάδα και το εξωτερικό. Εκπαιδευτικός Φ.Α. στην πρωτοβάθμια εκπαίδευση (1998-2017), καθηγήτρια στις Σπουδές στη Μουσικοκινητική αγωγή Orff στη Σχολή Μωραΐτη (2006-2016), εξωτερικός συνεργάτης του Ευρωπαϊκού Πανεπιστημίου Κύπρου (2014-2016). Σήμερα υπηρετεί ως μέλος Ε.Ε.Π. στο Τ.Ε.Α.Π.Η. του Ε.Κ.Π.Α. και διδάσκει σε Μεταπτυχιακά Προγράμματα στο Πανεπιστήμιο Μακεδονίας, στο Δημοκρίτειο Πανεπιστήμιο, στο Ιόνιο Πανεπιστήμιο και το Ε.Κ.Π.Α. Είναι επίτημη πρόεδρος του Ελληνικού Συλλόγου Μουσικοκινητικής Αγωγής Orff και αντιπρόσωπος της Ελλάδας στο International Orff Schulwerk Forum από το 2008.

Συναυλία - από τους Drums Voice Jazztronica Duet - Αγγελική Τουμπανάκη - Ηλίας Δουμάνης - Είσοδος ελεύθερη
2022-08-02 21:30 (Europe/Moscow)
ΑγγελικήΤουμπανάκη -Βοκαλίστρια, καθηγήτρια φωνής, παραγωγός, sound experimentalist, Διδάκτορας Μοριακής Ογκολογίας – εξερευνά και διδάσκει τον μηχανισμό της φώνησης, μελετά τις «extended» (εκτεταμένες) φωνητικές τεχνικές, τα παραδοσιακά μουσικά ιδιώματα και φωνήματα μέσα από τον αυτοσχεδιασμό, την καλλιτεχνική έκφραση και τη διεπιστημονική οδό.

Ηλίας Δουμάνης – drummer, συνθέτης, καθηγητής drums, mixed-media practitioner, sound designer- διερευνά συστηματικά, μέσα από τη σύνθεση και την ενορχήστρωση, τον συνδυασμό του drumming με την τεχνολογία.
Τον Φεβρουάριο του 2014, δημιουργούν το Nu Jazz ντουέτο τυμπάνων – φωνής «Drums & Voice Jazztronica Duet» . Το project ξεκίνησε από την ανάγκη των δύο μουσικών να πειραματιστούν, να εξερευνήσουν τα όρια του ήχου των οργάνων τους και να σχεδιάσουν ένα πολυεπίπεδο ηχητικό περιβάλλον με τη χρήση ηλεκτρονικών μέσων και προγραμμάτων και της live loopingτεχνικής. Παρουσιάζουν δικές τους συνθέσεις και κομμάτια της διεθνούς jazz σκηνής.

Είσοδος ελεύθερη

Πληροφορίες / κρατήσεις: 22310 51075, 22310 43333

For privacy reasons YouTube needs your permission to be loaded.I Accept

Workshop / Αγγελική Τουμπανάκη - Ηλίας Δουμάνης "Ο Πολυδιάστατος ρόλος της φωνής, φωνητικός αυτοσχεδιασμός" / "Drumming και τεχνολογία"
2022-08-03 11:00 - 13:00 UTC
Ο ΠΟΛΥΔΙΑΣΤΑΤΟΣ ΡΟΛΟΣ ΤΗΣ ΦΩΝΗΣ ΦΩΝΗΤΙΚΟΣ ΑΥΤΟΣΧΕΔΙΑΣΜΟΣ
από την Αγγελική Τουμπανάκη (PhD)
Βοκαλίστρια, καθηγήτρια φωνής, sound experimentalist.
Official Site: aggelikitoubanaki.com
Aggeliki Toubanaki YouTube Channel
Facebook Page: ToubanakiMusicProjects
«Η φωνή και ισχυρό μέσο επικοινωνίας. Με τη φωνή επικοινωνούμε καθημερινά, είτε μέσω της ομιλίας είναι η θεμελιώδης έκφραση, το προσωπικό μας αποτύπωμα, το κούρδισμα της ολότητας μας. Ο Φωνητικός αυτοσχεδιασμός είναι ελευθερία έκφρασης, μέσον ενοποίησης και κατάθεση προσωπικότητας»
Το εργαστήριο που έχει ως κύριο στόχο να εισάγει τεχνικά και φρασεολογικά τους performers, σε ένα υψηλότερο επίπεδο επάρκειας στην φωνητική έκφραση και τον αυτοσχεδιασμό. Στο Σεμινάριο της Αγγελικής Τουμπανάκη χρησιμοποιούνται βασικές αρχές μουσικής όπως: αρμονία, ρυθμική ακρίβεια, βαθιά ακρόαση και αυτοσχεδιασμός πάνω σε διαφορετικούς ρυθμούς, κλίμακες, μουσικά ιδιώματα, freestyle φωνητικά vocabularies και δομές.
Βασικοί θεματικοί άξονες της φωνητικής διδασκαλίας:
• Φυσιολογία και ανατομία της φωνής
• Συνειδητοποίηση των κινήσεων των δομών του μηχανισμού της φώνησης
• Έρευνα και ανάλυση διαφορετικής ποιότητας και χροιάς της φωνής, πέρα από τη μελωδική εκφορά του λόγου.
• Φωνητικός αυτοσχεδιασμός
Αριθμός συμμετεχόντων: δεν υπάρχει κανένας περιορισμός
Διάρκεια σεμιναρίου: 120 λεπτά
Η Αγγελική Τουμπανάκη εξερευνά εννοιολογικά και βιωματικά τις δυνατότητες της ανθρώπινης φωνής μέσα από τον αυτοσχεδιασμό, την καλλιτεχνική έκφραση-δημιουργία και τη διεπιστημονική οδό.
Είναι αριστούχος διδάκτορας της Ιατρικής Σχολής του Πανεπιστημίου Αθηνών στη Μοριακή Ογκολογία.
Είναι μέλος της Διεπιστημονικής Ομάδας Φωνής «Voice Mentoring», με σκοπό τον σχεδιασμό θεραπείας και την αποκατάσταση ασθενών με φωνητικές διαταραχές.
Η Αγγελική Τουμπανάκη σχεδίασε και συντονίζει για το Εθνικό Θέατρο το πρόγραμμα «Το Εθνικό δίνει Πνοή» που αφορά στην επανεκπαίδευση της αναπνοής μέσω της φωνητικής έκφρασης και του τραγουδιού, ατόμων που αναρρώνουν από COVID-19, σε συνεργασία με τα τακτικά post-covid ιατρεία της Δ΄ Πανεπιστημιακής Παθολογικής Κλινικής του Πανεπιστημιακού Γενικού Νοσοκομείου “Αττικόν”, της Μονάδας Πνευμονολογίας και Αναπνευστικής Ανεπάρκειας Α΄Κλινική Εντατικής Θεραπείας του
Γενικού Νοσοκομείου Αθηνών “Ευαγγελισμός” και της της Γ’ Πανεπιστημιακής Παθολογικής Κλινικής του ΕΚΠΑ, Γενικό Νοσοκομείο “η Σωτηρία” .
Είναι δημιουργός, παραγωγός και band leader μιας σειράς διαφορετικών μουσικών projects με World Jazz και Nu Jazz μουσική θεματολογία τα οποία παρουσιάζει στην Ελλάδα και στο εξωτερικό.
Το 2006 ξεκίνησε να πειραματίζεται με τις «extended» (εκτεταμένες) φωνητικές τεχνικές, το looping, και την ενορχηστρωτική μίξη του φυσικού και του ηλεκτρονικού ήχου.
Διδάσκει Τεχνική της Φωνής, Jazz Αυτοσχεδιασμό, ενώ διοργανώνει στην Ελλάδα Φωνητικούς Κύκλους (Circle Singing), όπως τους διδάχτηκε από τον master vocalist Bobby McFerrin στη Νέα Υόρκη.
Είναι εκπαιδεύτρια του εναλλακτικού καλλιτεχνικού Αrtventure Camp (Χρυσό Βραβείο Τουρισμού 2019, 2020) και η καθηγήτρια Φωνής του Μουσικού Συστήματος Υποκριτικής «MUSA» .
Συνεργάζεται με το Κέντρο Κοινωνικής Φροντίδας ατόμων με νοητική υστέρηση Εστία. Συμμετέχει στις δράσεις της του Σχολείου Δεύτερης Ευκαιρίας στις Γυναικείες Φυλακές της Θήβας, σε συνεργασία με το Δίκτυο Στήριξης Φυλακισμένων και αποφυλακισμένων γυναικών.
Eίναι η εκπαιδευτικός (μουσική και φωνητική διδασκαλία, διεύθυνση χορωδίας) του ανθρωπιστικού προγράμματος «Kalesma» που προσφέρει ένα μόνιμο μουσικό-εκπαιδευτικό πρόγραμμα για τα παιδιά της Κιβωτού στην Αθήνα, αλλά και υποτροφίες για περαιτέρω μουσικές σπουδές στο Berklee College of Music (Βοστόνη, Ηνωμένες Πολιτείες Αμερικής).

DRUMMING και ΤΕΧΝΟΛΟΓΙΑ
από τον
Ηλία Δουμάνη
Drummer, συνθέτης, καθηγητής, mixed-media practitioner, sound designer
Official Youtube Channel | Ilias Doumanis
Official facebook Page | Ilias Doumanis Drummer
Ο ντράμερ/συνθέτης Ηλίας Δουμάνης μέσα από το ειδικά σχεδιασμένο ηλεκτρονικό drumset και την χρήση ειδικών προγραμμάτων συνδυάζει το drumming και την ψηφιακή τεχνολογία, συνθέτοντας και δημιουργόντας πολυδιάστατα ηχοτοπια (sound design).
Στο σεμινάριο θα παρουσιαστούν τρόποι μελέτης στο ηλεκτρονικό drums set, με βάση τα ρυθμικά και ηχοχρωματικά patterns αλλα και τρόποι ενορχήστρωσης με βάση τον συνδυασμό ρυθμού και των ψηφιακών ήχων – samples.
Αριθμός συμμετεχόντων: δεν υπάρχει κανένας περιορισμός
Διάρκεια σεμιναρίου: 120 λεπτά

Ο Ηλίας Δουμάνης ξεκίνησε τις μουσικές σπουδές του στο πιάνο και το φλάουτο. Τον κέρδισε όμως τελικά το drumming. Σήμερα είναι ενεργό μέλος της ελληνικής jazz, rock και blues σκηνής από το 1980, παίζοντας σε διάφορα jazz clubs, μουσικές σκηνές και φεστιβάλ στην Ελλάδα και στο εξωτερικό (Ελβετία, Γερμανία, Τουρκία κ.λπ.).
Είναι καθηγητής drums στο Ωδείο Φίλιππος Νάκας από το 1990. Έχει διδάξει περισσότερους από 1000 νεαρούς drummers. Πολλοί από αυτούς είναι σήμερα ενεργοί μουσικοί στην Ελλάδα και το εξωτερικό. Από το 2014 διδάσκει το πρόγραμμα της “Yamaha Popular Music School Drums” για παιδιά.
Έχει συνεργαστεί με τους σημαντικότερους έλληνες συνθέτες και τραγουδιστές, όπως ο Θάνος Μικρούτσικος, ο Μίλτος Πασχαλίδης, η Έλλη Πασπαλά, ο Ορφέας Περίδης, ο Βαγγέλης Γερμανός, η Γιώτα Νέγκα, ο Γιάννης Χαρούλης, η Άννα Βίσσση, ο Γιάννης Σπανός, ο Χρήστος Νικολόπουλος, η Μελίνα Κανά κ.ά., στην Ελλάδα και το εξωτερικό.
Στην πειραματική μουσική σκηνή έχει συνεργαστεί με τον συνθέτη και keyboardist Βαγγέλη Κατσούλη πάνω στο έργο του συνθέτη, με την πιανίστα-συνθέτη Κωνσταντίνα Πολυχρονόπουλου στο έργο «Ο Κλασικός Κόσμος της Τζαζ» και τη διαμεσική καλλιτέχνιδα Δήμητρα Κους σε sitespecific projects και noise, free jazz improvisation concerts.
Από το 1991 διερευνά συστηματικά τον συνδυασμό τού drumming με την τεχνολογία και ασχολείται με την ηλεκτρονική μουσική- σύνθεση. Έχει οργανώσει και πραγματοποιήσει Master Classes, όπως “The computer in the service of electronic Drums”, “Technical and Polyrhythmic approach to the drums set”. Παράλληλα ήταν καλεσμένος σε σεμινάρια διακεκριμένων μουσικών όπως το σεμινάριο του jazz drummer και συνθέτη Antonio Sanchez στο πλαίσιο του “Drumfest”, στο “Jazz Guitar” -Workshop του Γερμανού κιθαρίστα Michael Sagmeister και στο Workshop του Matthew Nicholl “Effective rehearsal techniques” στο Ωδείο Φίλιππος Νάκας. Προσκαλείται συχνά να παρουσιάσει τον ιδιαίτερο τρόπο του στην ενορχήστρωση με τη χρήση ηλεκτρονικών τυμπάνων και προγραμμάτων. Πρόσφατα η εκπομπή Woodiments στο πλαίσιο του “Behind The Set” είχε ένα εκτεταμένο αφιέρωμα στο συνθετικό και ενορχηστρωτικό του στίγμα στο drum set μέσα από το project “Drums & Voice Jazztronica Duet”.
Ήταν συνιδρυτής και sound engineer στο Studio ONE. Έχει κάνει σύνθεση/sound design για μουσική επένδυση ραδιοφωνικών και τηλεοπτικών διαφημίσεων, καθώς και μίνι ντοκιμαντέρ με ανθρωπιστικά και κοινωνικά θέματα και για τον βιωματικό τουρισμό.
Ο Ηλίας Δουμάνης ανήκει στην οργανωτική ομάδα του Sofar Sounds Community στην Ελλάδα, και συνεργάζεται έχοντας “endorsment” με τηνYamaha, την Vic Firth και την Zildjian Company. Από το 2008 είναι επίτιμος καθηγητής του London College of Music.

Θα προηγηθεί την Τρίτη 2 Αυγούστου συναυλία από τους Drums Voice Jazztronica Duet – Αγγελική Τουμπανάκη – Ηλίας Δουμάνης με ελεύθερη είσοδο

Κόστος σεμιναρίου: 30 €
Εγγραφή και πληρωμή μέχρι 26/07/2022 μέσω τραπεζικής κατάθεσης στον παρακάτω λογαριασμό:
ΙΒΑΝ: [REDACTED]
IC: VPAYGRAA
Όνομα τραπέζης: VIVA PAYMENT SERVICES S.A.
Όνομα δικαιούχου: Γεωργίου Σεραφείμ
Σχετικά με την πρόσβαση με λεωφορείο καλέστε στα ΚΤΕΛ Λαμίας: 2231051345. Υπάρχει διαδρομή για Λουτρά Υπάτης με στάση στον χώρο των σεμιναρίων. Επίσης για όποιον προτιμήσει το τρένο θα υπάρχει δυνατότητα για δωρεάν μεταφορά από/προς το Σιδηροδρομικό σταθμό Λιανοκλαδίου κατόπιν συνεννόησης.
Δυνατότητα για ελεύθερη κατασκήνωση στον χώρο του φεστιβάλ κατόπιν συνεννόησης.
Για διαμονή σε ξενοδοχεία στα Λουτρά Υπάτης που βρίσκονται πολύ κοντά στον χώρο των σεμιναρίων, παρακαλούμε επικοινωνήστε με την Ένωση Ξενοδόχων Υπάτης στο 22310 59380

Εργαστήριο Κινηματογράφου “Κάθε άνθρωπος ένα σενάριο και μια σκηνοθεσία” με τον σκηνοθέτη Λάμπρο Ντούσικο
2022-08-03 18:00 - 2022-08-04 23:30 (Europe/Moscow)
Το 16ο Φεστιβάλ Οίτης θα φιλοξενήσει γνωστούς άγνωστους και ασήμαντους σημαντικούς δημιουργούς. Δημιουργούς που δεν το γνωρίζουν, που δεν το υποψιάζονται. Καλλιτέχνες που δεν τολμούν να δουν ότι η ζωή τους είναι μια ιστορία, ένα έργο. Ανθρώπους που για πρώτη φορά, κοιτούν μέσα σε έναν καλλιτεχνικό καθρέφτη και βλέπουν τον εαυτό τους, πλήρως εξοπλισμένο με εμπειρίες, όνειρα, απογοητεύσεις, προσδοκίες και πάθος. Ένα πάθος για έκφραση και δημιουργία, που πνίγεται μέσα στην καθημερινή πραγματικότητα και τις υπαρξιακές αναστολές.

Δυο αυτιά τεντωμένα και μια όμορφη διάθεση, αρκούν για να γεμίσουν δεκάδες σελίδες θεατρικών και κινηματογραφικών σεναρίων. Μια ματιά γύρω μας και μια βόλτα στην πόλη, αρκεί για να στήσει την πιο όμορφη σκηνοθεσία με τις πιο δυνατές εικόνες. Φτάνει να συνειδητοποιήσουμε ότι ο μικρόκοσμος είναι η βάση για κάθε μεγάλο πράγμα στη ζωή. Αυτός ο μικρός και μπερδεμένος πάντα εαυτός, ο μεγαλύτερος αντίπαλός μας, είναι μια αστείρευτη δεξαμενή ιδεών. Μια πόρτα είναι… που έτσι και αρχίσει να ανοίγει, φανερώνονται οι πιο βαθιές και παραμελημένες μας αλήθειες.

Με αυτή τη διάθεση το 16ο Φεστιβάλ Οίτης διοργανώνει ένα διαδραστικό διήμερο γνωριμίας με τη σκηνοθεσία και τη συγγραφή σεναρίου για τον κινηματογράφο. Μια ελάχιστη αναγκαία θεωρητική περιήγηση θα δώσει την αφορμή σε κάθε ενδιαφερόμενο, να πειραματιστεί με τη σκέψη του. Να κάνε πράξη απλές ιδέες, που υπό προϋποθέσεις, θα μπορούσαν -γιατί όχι- να αποτελέσουν εν δυνάμει προσχέδια σεναρίων και κινηματογραφικών αφηγήσεων. Δεν στοχεύουμε στην γέννεση νέων σεναριογράφων ή σκηνοθετών. Σκοπός μας είναι να ενθαρρύνουμε τους φίλους και τις φίλες, να δουν τον κόσμο που μας περιβάλει με άλλο μάτι. Να δουν την καθημερινή ζωή μέσα από το πρίσμα της δημιουργίας, ως πηγή έκφρασης.

Σε αυτό το εγχείρημα θα μας βοηθήσουν άνθρωποι της τέχνης του σεναρίου και του κινηματογράφου. Την πρώτη ημέρα θα κουβεντιάσουμε και θα ανταλλάξουμε απόψεις για τη δομή και το περιεχόμενο ενός σεναρίου μυθοπλασίας. Για τη δράση, τους χαρακτήρες, τους διαλόγους, την πλοκή και τη δραματουργία. Κάθε ένας και κάθε μια, θα έχουν την ευκαιρία να σκεφτούν και να παρουσιάσουν τη δική τους αφήγηση. Τη δεύτερη ημέρα θα παρουσιάσουμε τις βασικές αρχές ενός κινηματογραφικού έργου, από το ντεκουπάζ, τα πλάνα και τις λήψεις, τη φωτογραφία και την αισθητική του χώρου, το μοντάζ και το μιξάζ, μέχρι και τις πρώτες σκηνοθετικές και υποκριτικές τεχνικές. Ένα κινητό τηλέφωνο στο χέρι, αρκεί για να κάνουμε τη μετάβαση από τη μια πραγματικότητα στην άλλη.
Το Εργαστήρι θα ξεκινάει και τις δυο μέρες στις 18:00, ενώ από τις 22:00 και μετά θα παρουσιάζονται αποσπάσματα ταινιών μικρού και μεγάλου μήκους, που θα επεξηγούν και θα αναλύουν στην πράξη όσες τεχνικές και δραματουργικές θεματολογίες προκύπτουν κατά τη διάρκεια του εργαστηρίου.
Σας καλούμε λοιπόν για μια πρώτη επαφή με το χώρο της εικόνας και της αφήγησης, συζητώντας και ανταλλάσσοντας ιδέες για το πως η ζωή μας μπορεί να γίνει ακόμα πιο όμορφη.

Κόστος σεμιναρίου: 25 € και για τις δύο ημέρες

Εγγραφή και πληρωμή μέχρι 30/07/2022 μέσω τραπεζικής κατάθεσης στον παρακάτω λογαριασμό:
ΙΒΑΝ: [REDACTED]
IC: VPAYGRAA
Όνομα τραπέζης: VIVA PAYMENT SERVICES S.A.
Όνομα δικαιούχου: Γεωργίου Σεραφείμ
Σχετικά με την πρόσβαση με λεωφορείο καλέστε στα ΚΤΕΛ Λαμίας: 2231051345. Υπάρχει διαδρομή για Λουτρά Υπάτης με στάση στον χώρο των σεμιναρίων. Επίσης για όποιον προτιμήσει το τρένο θα υπάρχει δυνατότητα για δωρεάν μεταφορά από/προς το Σιδηροδρομικό σταθμό Λιανοκλαδίου κατόπιν συνεννόησης.
Δυνατότητα για ελεύθερη κατασκήνωση στον χώρο του φεστιβάλ κατόπιν συνεννόησης.
Για διαμονή σε ξενοδοχεία στα Λουτρά Υπάτης που βρίσκονται πολύ κοντά στον χώρο των σεμιναρίων, παρακαλούμε επικοινωνήστε με την Ένωση Ξενοδόχων Υπάτης στο 22310 59380

Ο Λάμπρος Ντούσικος του Κων/νου γεννήθηκε στην Αθήνα 07/12/1975. Κατάγεται από τη Φουρνά Ευρυτανίας και έζησε οκτώ χρόνια στη Λαμία μέχρι να ολοκληρώσει τη δημόσια εκπαίδευση. Από το 1997 μέχρι το 2009 σπούδαζε και εργαζόταν στην Ολλανδία, το Βέλγιο και την Ιταλία. Δίδαξε κλασική μουσική, θέατρο και φιλοσοφία. Τα τελευταία τρία χρόνια ασχολείται αποκλειστικά με τη σκηνοθεσία και τη συγγραφή έργων για το θέατρο και τον κινηματογράφο. Ζει στην Κέρκυρα.
Στην Ελλάδα σκηνοθέτησε δύο ταινίες μικρού μήκους και τρία θεατρικά. Η ταινία “Invisible Troupe” διακρίθηκε με το πρώτο βραβείο κριτικής επιτροπής στο διεθνές φεστιβάλ Halicarnassus και περιγράφει την άρνηση ενός μαριονετίστα να υποκύψει στις ορέξεις μιας πολυεθνικής που δραστηριοποιείται στην ιδιωτικοποίηση του νερού. Στο στάδιο της χρηματοδότησης βρίσκεται η ταινία μυθοπλασίας μεγάλου μήκους “Oedipus II”, μια ταινία “πραγματικής εικονικότητας”, σε σενάριο του ιδίου. Έγραψε επίσης επτά θεατρικές διασκευές και τέσσερα πρωτότυπα έργα για θέατρο. Στη σκηνή ανέβηκε το “Σόλο του Φίγκαρω” του Γ. Σκαρίμπα με τον ηθοποιό Θοδωρή Πεντίδη και στο στάδιο της παραγωγής βρίσκονται τα έργα “Περί Θανάτου” του J. Sramago και “Περλιμπλίν” του F. G. Lorca.
Σπουδές:
– [06-07-2000]: Δίπλωμα κλασικής κιθάρας απ’ το “Conservatorio A. Pedrollo” (Vicenza – Italy). Καθηγητής: Stefano Grondona.
– [04/07/2002]: Μεταπτυχιακό δίπλωμα στη Μουσική, από το “Royal Conservatory The Hague” (The Hague – The Netherlands). Καθηγητής: Zoran Dukic. Αριθμός πράξης συνεκτιμώμενων τίτλων – αναγνώρισης – ισοτιμίας Δ.Ο.Α.Τ.Α.Π.: 33-4/2010.
– [15/9/2008]: Διδακτορικό δίπλωμα (PhD) στη Φιλοσοφία, από το “Vrije Universiteit Brussel” (Βρυξέλλες). Επιβλέποντες καθηγητές: Jan Paul Van Bendegem και Johan Stuy. Μέλος της επιτροπής κρίσης της διατριβής ο ομότιμος καθηγητής του ΕΜΠ Αριστείδης Μπαλτάς. Ο τίτλος απονεμήθηκε με το βαθμό της ανώτατης διάκρισης. Θέμα διδακτορικής διατριβής στον τομέα της Επιστημολογίας: «General Theory of Knowledge. Music Vs Metaphysics and Rationalism». Η διατριβή έχει δημοσιευθεί από τη βιβλιοθήκη του Vrije Universiteit Brussel. Αριθμός πράξης αναγνώρισης – ισοτιμίας Δ.Ο.Α.Τ.Α.Π.: 25 2-490”
Πρόσφατα, η μικρού μήκους ταινία του “Μessage 19” κέρδισε το βραβείο κοινού στο 2ο Διεθνές φεστιβάλ Αγρινίου Κινηματογραφικών Μονολόγων και Ταινιών Μικρού Μήκους
Δείτε την εδώ:

For privacy reasons YouTube needs your permission to be loaded.I Accept

Συναυλία - StarWound
2022-08-05 21:30 (Europe/Moscow)
Οι StarWound, η αγγλόφωνη ελληνική μπάντα, που έχει ήδη ταξιδέψει την μουσική της σε 7 χώρες, παίζοντας σε μεγάλα Φεστιβάλ όπως το Eurosonic της Ολλανδίας, το CLAE του Λουξεμβούργου και το Culturescapes της Ελβετίας και λίγες μόλις μέρες πριν το νέο της τουρ στο Βέλγιο, έρχεται στο 16ο Φεστιβάλ Οίτης γεμάτη ενέργεια.

Με ανανεωμένη σύνθεση και ήχο, μας καλούν να γνωρίσουμε τους σκοτεινούς, αλλά τόσο οικείους ήρωες τους.
Πλάι στα κομμάτια από τους 2 προσωπικούς τους δίσκους, θα παρουσιάσουν νέες κυκλοφορίες τους όπως το “Rose” και το “Dancing Cloud”, με το οποίο συνεργάστηκαν με το Μπαλέτο της Εθνικής Λυρικής Σκηνής, θα διασκευάσουν τραγούδια από Portishead, Florence and the Machine μέχρι Amanda Palmer, ενώ θα παρουσιάσουν και ακυκλοφόρητα κομμάτια από τον επερχόμενο δίσκο τους.

Παίζουν:
Eve (Κωνσταντίνα Σταυροπούλου) / Φωνή, Synths
Πέτρος Μπούρας / Πιάνο, Synths
Δημήτρης Αζοράκος / Drums

Είσοδος ελεύθερη

For privacy reasons YouTube needs your permission to be loaded.I Accept

StarWound
Αγγλόφωνη μπάντα με έδρα την Αθήνα, που μετρά 10 χρόνια ζωής και που σύστησε στο ελληνικό κοινό τον “rock cabaret” ήχο. Οι στίχοι τους αποτελούν ένα φιλοσοφικό και κοινωνικό σχόλιο πάνω στην κατάσταση του σύγχρονου ανθρώπου. Το ντεμπούτο άλμπουμ τους “Miles to Walk”– αναφορά στην ελληνική οικονομική και κοινωνική κρίση, κυκλοφόρησε τον Σεπτέμβριο του 2001, ενώ τον Μάρτη του 2018, οι StarWound κυκλοφόρησαν το 2ο album τους με τίτλο «So Wrong», στο οποίο συμμετέχουν η διεθνής mezzo soprano, Alexandra Gravas και ο Δώρος Δημοσθένους.

Οι StarWound έχουν συμμετάσχει σε πολλά μεγάλα φεστιβάλ στην Ελλάδα, όπως το “River Party” στο Νεστόριο και τα “Αισχύλεια” στην Αθήνα – καθώς και στο εξωτερικό – Eurosonic Festival (Ολλανδία, προτεινόμενοι από την EBU), CLAE Festival (Λουξεμβούργο) / Culturescapes (Ελβετία) / Colora Festival (Βέλγιο). Έχουν επισκεφθεί 17 πόλεις σε Ελβετία, Μεγάλη Βρετανία, Βέλγιο, Ολλανδία, Βόρεια Μακεδονία και Λουξεμβούργο, για συναυλίες σε σημαντικά τοπικά venues όπως τα “Sounds Jazz Club”, “Jazzcafe Dizzy”, “Jamboree” και “Blues-Sphere”.
For privacy reasons YouTube needs your permission to be loaded.I Accept
Πολλά από τα τραγούδια τους έχουν συμπεριληφθεί στο playlist μεγάλων ραδιοφωνικών σταθμών στην Ελλάδα. Πολλοί ευρωπαϊκοί ραδιοφωνικοί σταθμοί όπως τα “World Radio” (CH), “AraCity” (LX), Nancy Radio (FR) και “AlmaRadio” (BL) παίζουν τα τραγούδια τους. Οι StarWound ήταν ανάμεσα στις νικήτριες μπάντες του διαγωνισμού “YourBand”, που διοργανώθηκε από την ΕΡΤ. Άρθρα για τους StarWound και συνεντεύξεις με το γκρουπ έχουν δημοσιευθεί σε μια σειρά από σημαντικές εφημερίδες, περιοδικά και websites, όπως: “Jazztime” (CH), “De havenloods” (NL), ‘Jazznu (NL), “Τα Νέα”, “Εφημερίδα των Συντακτών”, “AthensVoice”, “Αvopolis”, κ.α. Η μουσική τους διδάσκεται σαν μοντέλο σύνθεσης σε πανεπιστήμιο της Βενεζουέλας.

Τον Δεκέμβριο του 2018 εμφάνισαν για πρώτη φορά στην σκηνή την EVE, την περσόνα της τραγουδίστριας τους, όταν αυτή γράφει στίχους. Ακολούθησε μια σειρά παραστάσεων στο Faust στην Αθήνα με τίτλο ‘Eternally’. Από το καλοκαίρι του 2019, η μπάντα απαριθμεί τρία μέλη. Το 2021 κυκλοφόρησαν το βίντεο του κομματιού ‘Rose’, ως προπομπό του επερχόμενου άλμπουμ τους και τον Μάιο του 2021 συνεργάστηκαν με το μπαλέτο της Εθνικής Λυρικής Σκηνής με το κομμάτι ‘Dancing Cloud’, το οποίο γράφτηκε για τον εκλιπόντα πρώτο χορευτή της Λυρικής, Σάσα Νέσκωβ.
For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Το Φεστιβάλ Δράμας ταξιδεύει στη... "Χώρα" - Είσοδος ελεύθερη
2022-08-06 09:00 - 2022-08-07 22:30 UTC
Το Φεστιβάλ Δράμας ταξιδεύει και μας παρουσιάζει τις βραβευμένες μικρού μήκους ταινίες της 44ης του διοργάνωσης. Είσοδος Ελεύθερη

Αγαπημένοι πρωταγωνιστές και σπουδαία δημιουργήματα του εγχώριου κινηματογράφου θα περάσουν από την μεγάλη οθόνη του Τόπου Τεχνών “Χώρα” καθώς το Φεστιβάλ Δράμας ταξιδεύει και μας παρουσιάζει τις βραβευμένες μικρού μήκους ταινίες της 44ης του διοργάνωσης. Θα δούμε μικρού μήκους ελληνικές ταινίες, που πριν φτάσουν σε εμάς, ταξίδεψαν και διακρίθηκαν στα μεγαλύτερα κινηματογραφικά φεστιβάλ του κόσμου. Ανάμεσά τους το “Motorway 65″ της Εύης Καλογηροπούλου, με πρωταγωνιστές τους Αργύρη Πανταζάρα και Έλλη Τρίγγου, που διαγωνίστηκε στο Φεστιβάλ Καννών.
Θα προβληθούν οι ταινίες:
Σάββατο, 6 Αυγούστου 2022, Ώρα 21.00:

ΤΙΤΛΟΣ
ΣΚΗΝΟΘΕΤΗΣ
ΔΙΑΡΚΕΙΑ

1
ΑΠΌ ΤΟ ΜΠΑΛΚΟΝΙ
ΑΡΗΣ ΚΑΠΛΑΝΙΔΗΣ
12

2
A SUMMER PLACE
ΑΛΕΞΑΝΔΡΑ ΜΑΤΘΑΙΟΥ
21

3
BRUTALIA, DAYS OF LABOYR
ΜΑΝΩΛΗΣ ΜΑΥΡΗΣ
26

4
ΔΕΝ ΘΕΛΩ ΝΑ ΞΕΧΑΣΩ ΤΙΠΟΤΑ
ΒΑΓΓΕΛΙΩ ΣΟΥΜΕΛΗ
5

5
MOTORWAY 65
ΕΥΗ ΚΑΛΟΓΗΡΟΠΟΥΛΟΥ
15

ΣΥΝΟΛΟ
79

Από το μπαλκόνι
Κυριακή, 7 Αυγούστου 2022, Ώρα 21.00:

ΤΙΤΛΟΣ
ΣΚΗΝΟΘΕΤΗΣ
ΔΙΑΡΚΕΙΑ

1
LAST VISIT
ΣΠΥΡΟΣ ΑΛΙΔΑΚΗΣ
14

2
ΌΛΑ ΤΑ ΠΛΑΣΜΑΤΑ ΤΗΣ ΝΥΧΤΑΣ
ΜΕΜΗ ΚΟΥΠΑ
15

3
ΤΟ ΒΑΝΚΟΥΒΕΡ
ΑΡΤΕΜΗΣ ΑΝΑΣΤΑΣΙΑΔΟΥ
23

4
HORSEPOWER
ΣΠΥΡΟΣ ΣΚΑΛΔΑΛΟΣ
15

5
Ο ΦΟΙΤΗΤΗΣ
ΒΑΣΙΛΗΣ ΚΑΛΑΜΑΚΗΣ
8

6
ΑΜΥΓΔΑΛΗ
ΜΑΡΙΑ ΧΑΤΖΑΚΟΥ
22

ΣΥΝΟΛΟ
97

Διαβάστε εδώ περισσότερα για τις ταινίες
Brutalia
Την Κυριακή 7 Αυγούστου, μετά την προβολή, ακολουθεί συναυλία με τις “Φρύδες”. Περισσότερα εδώ.

Συναυλία με τις "ΦΡΥΔΕΣ" - Είσοδος ελεύθερη
2022-08-07 22:30 (Europe/Moscow)
Τρείς γυναίκες, τρεις φωνές, οι ΦΡΥΔΕΣ, εμπνευσμένες από τη μεγάλη ζωγράφο Frida Kahlo, με τη συνοδεία ενός ακορντεόν και μιας κιθάρας διασκευάζουν και τραγουδούν με χιούμορ και χρώμα ένα ποικολόμορφο ποτ πουρί από το ελληνικό ρεπερτόριο.

Μέσα από τις μουσικές καταβολές τους, εξερευνούν τη δύναμη των συνειρμικών συνδέσεων και «δένουν» απρόσμενα τα 90s με τα λαϊκά τραγούδια, το ρέγκε ύφος με την ελληνική ποπ, το ηπειρώτικο με την κερκυραϊκή καντάδα, το ρετρό με το έντεχνο, το ρεμπέτικο με την ντίσκο, την ¨κουλτούρα με το τράς, το τρόλ με το σοβαρό, το γνωστό με το άγνωστο.
Οι ΦΡΥΔΕΣ, τρεις γυναίκες του σήμερα, τραγουδούν και μιλούν, θυμούνται και συγκινούνται, ερωτεύονται και ξορκίζουν, διασκευάζουν και διασκεδάζουν, προκαλούν και προσκαλούν το κοινό να συνδεθεί ξανά με τις αναμνήσεις και τα βιωματά του σε μια νέα συνθήκη.

For privacy reasons YouTube needs your permission to be loaded.I Accept

Βιογραφικά συντελεστών

Εύα Μυλωνά: Σπούδασε Ψυχολογία, είναι μουσικός και performer. Έχει σπουδάσει κλασικό πιάνο και τραγούδι, παραδοσιακό τραγούδι, δυτική και Οθωμανική θεωρία της μουσικής. Έχει συμμετάσχει ως χορωδός σε επαγγελματικά φωνητικά σύνολα κλασικού ρεπερτορίου, σε χορωδία, και σε πολυφωνικές ομάδες παραδοσιακού τραγουδιού. Τον τελευταίο καιρό διευθύνει τη χορωδία Εξαρχείων. Έχει συμμετάσχει σε επαγγαλματικές θεατρικές παραστάσεις ως ηθοποιός και μουσικός επί σκηνής. Σπουδάζει στη δραματική σχολή “Ιάκωβος Καμπανέλλης” από το 2021.

Έλενα Μεγγρέλη: Απόφοιτος του Τμήματος Κοινωνιολογίας του Πάντειου Πανεπιστημίου, απόφοιτος της Δραματικής Σχολής του Ωδείου Αθηνών και Κάτοχος Μεταπτυχιακού Διπλώματος στην Υποκριτική του Τμήματος Θεάτρου του Α.Π.Θ. Έχει συνεργαστεί με τους Θ. Γκόνη, Σ. Ετεμαντί, Γ. Κακλέα, Γ. Καραντινάκης, Λ. Κονιόρδου, Τ. Λύγαρη, E. Λυγίζο, Θ. Πετράκη, Σ. Φιλλιπίδου, Γ. Χουβαρδά, F. Rubio, K. Bogomolov κ.α. Είναι εμψυχώτρια θεάτρικών ομάδων Δημοτικού, Γυμνασίου και Λυκείου (Εθνικό Θέατρο, Κέντρο Κοινωνικής Υποστήριξης Άρσις, 19ο Γυμνάσιο Πάτρας, Ανοιχτα Σχολεία Δ. Αθηναίων κ.α). Είναι μέλος της Χορωδίας Εξαρχείων και του μουσικού συνόλου Chores.

Βασιλική Παππά : σπουδάζει Φωτογραφία και Οπτικοακουστικές Τέχνες. Έχει παρακολουθήσει μαθήματα κλασικής και τζαζ κιθάρας καθώς και σεμινάριο φωνητικού αυτοσχεδιασμού με τη Σαβίνα Γιαννάτου. Είναι μέλος ως χορωδός στην χορωδία Εξαρχείων καθώς και της Ανοιχτής Ορχήστρας. Έχει συμμετάσχει στην μουσικοθεατρική παράσταση “Κι έναν καιρό μια φορά”.

Είσοδος ελεύθερη
Νωρίτερα την ίδια ημέρα θα πραγματοποιηθούν οι προβολές των βραβευμένων ταινιών του Φεστιβάλ Ταινιών Μικρού Μήκους Δράμας. Περισσότερα εδώ.

Σεμινάριο "Ιστορίες που κρύβονται στα αντικείμενα ή ιχνηλάτες ιστοριών!"
2022-08-08 11:00 - 2022-08-09 11:00 UTC
Σεμινάριο από το Περιπλανώμενο Μουσείο των πολιτισμών*.
Οι ιστορίες που κρύβονται στα αντικείμενα ή ιχνηλάτες ιστοριών!

Όλοι οι πολιτισμοί παράγουν αντικείμενα. Συνηθίζουμε να τα βλέπουμε και να τα εκτιμούμε για την καλλιτεχνική και αισθητική τους αξία. Αλλά τα αντικείμενα είναι αποθήκες μνήμης. Περιέχουν ιστορίες πρόθυμες να μας εκπλήξουν αν είμαστε ικανοί να τις προφτάσουμε! Μας αφηγούνται παλιούς μύθους, ξεχασμένους τρόπους… Αλλά πάνω απ’όλα είναι γεμάτα από ιστορίες που δεν έχουν ειπωθεί.
Σ’έναν κόσμο που τείνει να γίνει εικονικός (με οθόνες αφής και εικονική πραγματικότητα) αντιπροτείνουμε την ανάκτηση του συναισθήματος του αυθεντικού αντικειμένου.
Τη μάθηση μέσα από το αισθητηριακό και συναισθηματικό βίωμα.
Στο Περιπλανώμενο μουσείο υπερασπιζόμαστε την ανάγκη να γνωρίσουμε το ”άλλο” το διαφορετικό, για να ανακαλύψουμε (και να κατασκευάσουμε) τις γέφυρες της πολιτισμικής κατανόησης που μας ενώνουν και μας συνδέουν.
Το αντικείμενο είναι η αφορμή για να μιλήσουμε για τους ανθρώπους, να ξυπνήσουμε την περιέργεια, να μάθουμε περισσότερα.
Είναι ένα σεμινάριο που προωθεί την διαπολιτισμική αγωγή και την δημιουργικότητα, την δυνατότητα μας να αφηγούμαστε και να ακούμε.
Απευθύνεται σε εκπαιδευτικούς, καλλιτέχνες και ανθρώπους με περιέργεια!

Ώρες σεμιναρίου Δευτέρα 8 και Τρίτη 9 Αυγούστου: 11.00 – 14.00
Σε όσους /ες το επιθυμούν δίνεται βεβαίωση παρακολούθησης από τον οργανισμό Sovint (Asociacion Cultural Sovint, Valencia)

Κόστος συμμετοχής: 25 € (κατόπιν συνεννόησης στο 22310 51075, οι θέσεις είναι περιορισμένες)

* Το Περιπλανώμενο Μουσείο των Πολιτισμών με την Έκθεση “Στη Χώρα των Σκιών” μπορείτε να τα παρακολουθήσετε την Δευτέρα 8, Τρίτη 9 και Τετάρτη 10 Αυγούστου από 20.00 – 22.00 (περισσότερες πληροφορίες εδώ)

Περιπλανώμενο Μουσείο των Πολιτισμών: Έκθεση / εργαστήριο "Στη χώρα των Σκιών"
2022-08-08 20:00 - 2022-08-09 20:00 UTC
Το Περιπλανώμενο Μουσείο των Πολιτισμών με την έκθεση / εργαστήριο “Στη Χώρα των Σκιών”

Το Περιπλανώμενο Μουσείο είναι ένα μουσείο διαπολιτισμικής θεματολογίας που ταξιδεύει!

Με έδρα τη Βαλένθια έχει ταξιδέψει πραγματοποιώντας εκθέσεις και εργαστήρια εδώ και χρόνια τόσο στην Ισπανία όσο και στην Ελλάδα.

Οι Εκθέσεις και ο τρόπος λειτουργίας του Περιπλανώμενου Μουσείου
Το ‘’Περιπλανώμενο Μουσείο των Πολιτισμών’’, έχει ως σκοπό του, την ευαισθητοποίηση σε ζητήματα διαπολιτισμικότητας. Αυτό που πιστεύουμε είναι πως χρειάζεται να αναγνωρίσουμε και να αποδεχτούμε τον «άλλο» προκειμένου να βρούμε (ή και να δημιουργήσουμε) γέφυρες αλληλοκατανόησης μεταξύ των πολιτισμών. Σ’ έναν κόσμο που τείνει να γίνει εικονικός , αντιπροτείνουμε την ανάκτηση του χαμένου συναισθήματος μέσα από την επαφή μας με το αυθεντικό αντικείμενο. Αυτό που προτείνουμε είναι να μάθουμε μέσα από το αισθητηριακό και το συναισθηματικό βίωμα. Το περιπλανώμενο μουσείο μας, διαθέτει πάνω από 1000 αντικείμενα από όλο τον κόσμο τα οποία κατανέμονται σε διάφορες εκθέσεις/εργαστήρια. Το κάθε έκθεμα δεν είναι ένα απλό αντικείμενο. Είναι ένας λόγος να μιλήσουμε για τους ανθρώπους, να κινήσουμε την περιέργεια τους, να προκαλέσουμε τη δημιουργικότητα τους.

ΕΚΘΕΣΗ / ΕΡΓΑΣΤΗΡΙΟ “ΣΤΗ ΧΩΡΑ ΤΩΝ ΣΚΙΩΝ” (Ανοιχτή για όλους – ενήλικες και παιδιά)

ΤΑ ΕΚΘΕΜΑΤΑ
PIYINGHI (Κίνα) Φιγούρες από δέρμα διάτρητο και περίτεχνα διακοσμημένο
WAYANG KULIT (Ινδονησία) φιγούρες από δέρμα, ζωγραφισμένες και διάτρητες, στυλιζαρισμένες και με ιδιαίτερα λεπτά χέρια
WAYANG KLITIK (Ινδονησία) επίπεδες φιγούρες από ξύλο, πολύχρωμες και ανάγλυφες
ΝΑΝH TALUNH (Ταϊλάνδη) διάτρητες φιγούρες από δέρμα
ΚΑΡΑΓΚΙΟΖΗΣ (Ελλάδα και Τουρκία) ημιδιάφανες φιγούρες, αριστοτεχνικά ζωγραφισμένες
ΚΙΝΕΖΙΚΕΣ ΣΚΙΕΣ είναι οι σκιές που η φιγούρα είναι το ίδιο το χέρι με καταγωγή από την Κίνα, έγιναν γνωστές στην Βικτωριανή Ευρώπη, μέσα από τα πολυάριθμα βιβλία της εποχής με οδηγίες, και σχέδια.
Τα αντικείμενα είναι αυθεντικά, προέρχονται όλα από τις χώρες καταγωγής τους.
Κάποια από αυτά είναι πάνω από εκατό χρονών.

Ο ΤΡΟΠΟΣ ΛΕΙΤΟΥΡΓΙΑΣ ΤΗΣ ΕΚΘΕΣΗΣ ΚΑΙ ΤΟ ΕΡΓΑΣΤΗΡΙΟ
Κατά την διάρκεια της περιήγησης στην έκθεση γίνεται αφήγηση, με ιστορικά στοιχεία του κουκλοθέατρου, στοιχεία εθνολογίας και αφηγήσεις μύθων.
Η περιήγηση είναι διαδραστική και προσαρμόζεται στο εκάστοτε κοινό. Η έκθεση έχει παρουσιαστεί σε πολύ μικρά παιδιά, εφήβους, άτομα με ειδικές ανάγκες και μεικτό κοινό, με μεγάλη επιτυχία.
Το κοινό κατά την διάρκεια της έκθεσης μπορεί να αγγίξει και να παίξει με τα αντικείμενα της συλλογής.

ΤΟ ΕΡΓΑΣΤΗΡΙΟ
Οι συμμετέχοντες μετά από όσα είδαν και άκουσαν, κατασκευάζουν τις δικές τους φιγούρες, δοκιμάζουν να τις εμψυχώσουν στη φωτισμένη οθόνη, παίζουν και στο τέλος τις παίρνουν μαζί τους.
Τα εργαστήρια όπως και η έκθεση είναι κατάλληλα και μπορούν να προσαρμοστούν σε όλες τις ηλικίες.

Το Περιπλανώμενο Μουσείο είχε παρουσιαστεί για παιδιά στον Τόπο Τεχνών “Χώρα” το Μάιο του 2022 με πολύ μεγάλη επιτυχία

Ώρες Μουσείου των Πολιτισμών Δευτέρα και Τρίτη: 20.00 – 22.00
Κόστος συμμετοχής: 5 € (κατόπιν συνεννόησης στο 22310 51075, οι θέσεις είναι περιορισμένες)

Μπορείτε επίσης να συμμετέχετε στο σεμινάριο από το Περιπλανώμενο Μουσείο των πολιτισμών “Οι ιστορίες που κρύβονται στα αντικείμενα ή ιχνηλάτες ιστοριών!” την Δευτέρα 8 και την Τρίτη 9 Αυγούστου και ώρες 11.00 – 14.00 (περισσότερες πληροφορίες εδώ)

Προβολή ισπανόφωνων ταινιών με ελεύθερη είσοδο
2022-08-08 22:30 - 2022-08-09 23:30 UTC
Σε συνδιοργάνωση με τη BelleArteLamia
Για ακόμη μια χρονιά το Φεστιβάλ Οίτης συνεργάζεται με το Φεστιβάλ Ισπανόφωνου Κινηματογράφου Αθήνας – FeCHA (www.fecha.gr) και παρουσιάζει μοναδικές ισπανόφωνες ταινίες!

Στο 16ο Φεστιβάλ Οίτης, σε συνεργασία και με την Πρεσβεία του Περού, θα ταξιδέψουμε μέσα από την 7η τέχνη ως το Περού με δύο ταινίες μεγάλου μήκους.
Είσοδος ελεύθερη
Δευτέρα 8 Αυγούστου, Ώρα: 22.30
Το Φως στον Λόφο/La Luz En El Cerro
Ricardo Velarde / Περού / 2016 / 85’

O Γιέφερσον και ο Τσίνο, δυο γιατροί που κάνουν νεκροψίες και ο Παντίγια, ένας αστυνόμος με παρελθόν βίαιης συμπεριφοράς, θα βρεθούν στη μέση μιας έρευνας σε μια απομακρυσμένη πόλη στις Άνδεις του Περού, όταν ένας βοσκός θα βρεθεί νεκρός υπό ύποπτες συνθήκες.

For privacy reasons YouTube needs your permission to be loaded.I Accept

Τρίτη 9 Αυγούστου, Ώρα: 22.30

ΕΙΡΗΝΙΚΟΣ: ΕΠΙΣΤΡΟΦΗ ΣΤΟΝ ΩΚΕΑΝΟ / PACIFICUM: EL RETORNO AL OCÉANO
Mariana Tschudi, Περού, 2017, 74’

Τέσσερις επιστήμονες μας παρασύρουν σε μια φαντασμαγορική και ευχάριστη εξερεύνηση της γης, των νερών και του ουρανού της επιβλητικής ακτογραμμής του Περού.

Οι ταινίες προβάλλονται με ελληνικούς υπότιτλους.

Παράσταση κουκλοθεάτρου για ενήλικες "Miramar"
2022-08-09 21:30 - 2022-08-10 22:00 UTC
Παράσταση Κουκλοθεάτρου για ενήλικες “Miramar” από την ομάδα Vivirdelaire (Pep Beltran, Πετρίνα Βάσσου)

Miramar ή αλλιώς Αλθέα
Παράσταση κουκλοθέατρου για ενήλικες
Το Miramar ή αλλιώς Αλθέα είναι μια παράσταση χάρτινου κουκλοθέατρου με ηθοποιούς, αφιερωμένη στα πλάσματα της θάλασσας και στους έρωτες που ξεπερνούν τις αποστάσεις ή διαπερνούν τους αιώνες.

Κουκλοπαίκτες -ηθοποιοί Pep Beltran -Πετρίνα Βάσσου
Μουσική Natasha Shtanko, Boris Grebenshchikov
Διάρκεια παράστασης 15 λεπτά
Ώρα παράστασης: 22.00
Είσοδος ελεύθερη
For privacy reasons YouTube needs your permission to be loaded.I Accept
